cyanic-selkie/wikianc huggingface dataset:
കണ്ണിന്റെ പോസ്റ്റീരിയർ ചേമ്പർ
അക്വസ് ഹ്യൂമറിന്റെ ഉൽപാദനത്തിലും ചംക്രമണത്തിലും ഉൾപ്പെടുന്ന ഒരു പ്രധാന ഘടനയാണ് പോസ്റ്റീരിയർ ചേംബർ. സീലിയറി ബോഡിയുടെ എപ്പിത്തീലിയം ഉൽ‌പാദിപ്പിക്കുന്ന അക്വസ് ദ്രാവകം പോസ്റ്റീരിയർ ചേമ്പറിൽ നിന്ന് പ്യൂപ്പിളിലൂടെ മുന്നിലുള്ള ആന്റീരിയർ ചേമ്പറിലേക്ക് പ്രവേശിക്കുന്നു.
ഹൈപ്പർമെച്വർ തിമിരം ബാധിച്ച ലെൻസ്, അല്ലെങ്കിൽ തിമിര ശസ്ത്രക്രിയക്ക് ശേഷം കണ്ണിൽ സ്ഥാപിക്കുന്ന ഇൻട്രാഒക്യുലർ ലെൻസ് എന്നിവ പ്യൂപ്പിളിലൂടെയുള്ള അക്വസ് ഒഴുക്ക് തടസ്സപ്പെടുത്താം. ഇങ്ങനെ പോസ്റ്റീരിയർ ചേമ്പറിൽ നിന്ന് ആന്റീരിയർ ചേമ്പറിലേക്കുള്ള അക്വസ് ഹ്യൂമർ ഒഴുക്ക് തടസ്സപ്പെടുന്നത് ഐറിസ് ബോംബ് എന്നറിയപ്പെടുന്ന അവസ്ഥയിലേക്ക് നയിക്കും. ഈ അവസ്ഥയിൽ, പോസ്റ്റീരിയർ ചേമ്പറിലെ മർദ്ദം ഉയരുന്നു, ഇതിന്റെ ഫലമായി ഐറിസ് മുന്നോട്ട് പോയി ട്രാബെക്കുലർ മെഷ്വർക്ക് തടസ്സപ്പെടുത്തുന്നു. ഇത് ആംഗിൾ ക്ലോഷർ ഗ്ലോക്കോമയ്ക്ക് കാരണമായേക്കാം. ഐറിസ് ബോംബ് മൂലമുള്ള ഗ്ലോക്കോമയുടെ ശസ്ത്രക്രിയാ മാനേജ്മെൻറിൽ ഐറിസിൽ ചെറിയ ദ്വാരം ഇട്ട് അക്വസ് ഒഴുക്ക് പുനസ്ഥാപിക്കുന്നത് ഉൾപ്പെടുന്നു, ഇത് YAG അല്ലെങ്കിൽ ആർഗൺ ലേസർ ഐറിഡോടോമി, അല്ലെങ്കിൽ മാനുവൽ ഐറിഡെക്ടമി എന്നീ പ്രക്രീയകളിലൂടെയാണ് നടത്തുന്നത്.
പുറം കണ്ണികൾ
വർഗ്ഗം:നേത്ര ഘടന വർഗ്ഗം:കണ്ണ്
ഇന്ത്യൻ സർക്കസിന്റെ ചരിത്രം
സർക്കസിന് സമാനമായ തെരുവ് പ്രകടനങ്ങൾ ഇന്ത്യയിൽ പണ്ട് മുതലേ ഉള്ളതാണെങ്കിലും, ആധുനിക സർക്കസിന്റെ പിതാവ് എന്നറിയപ്പെടുന്ന ഫിലിപ്പ് ആസ്റ്റ്ലി 1770 ൽ വിശദീകരിച്ച്ത് പോലെയുള്ള ഒരു സർക്കസ് 1880 ൽ മാത്രമാണ് ഇന്ത്യയിൽ നിലവിൽ വന്നത്. മഹാരാഷ്ട്രക്കാരനായ വിഷ്ണുപന്ത് മൊറെശ്വർ ഛത്രെ, മലയാളിയായ കീലേരി കുഞ്ഞിക്കണ്ണൻ, ബംഗാളിയായ പ്രിയാനാഥ് ബോസ് എന്നിവരാണ് ഇന്ത്യൻ സർക്കസിൻ്റെ തുടക്കക്കാരിൽ പ്രമുഖർ.
വിഷ്ണുപന്ത് ഛത്രെയും, അദ്ദേഹത്തിന്റെ ഗ്രേറ്റ് ഇന്ത്യൻ സർക്കസും
ബോംബെയിൽ ഒരു ക്രിസ്മസ് ദിനത്തിൽ അദ്ദേഹത്തിന്റെ ഷോ നടക്കുമ്പോൾ, സാംഗ്ലിയിലെ നാട്ടുരാജ്യമായ കുറുന്ദ്വാഡ് (ഇന്നത്തെ കോലാപ്പൂർ) രാജാവായ ബാലസാഹിബ് പട്വർധനയും ഇത് കാണാൻ എത്തി. ബാലസാഹിബിനൊപ്പം അദ്ദേഹത്തിന്റെ കുതിരാലയം സൂക്ഷിപ്പുകാരനും കുതിരയോട്ട പരിശീലകനുമായ വിഷ്ണുപന്ത് ഛത്രെയും ഉണ്ടായിരുന്നു. ചിയാരിനിയുടെ വെല്ലുവിളി സ്വീകരിച്ച ഛത്രെ, ആറ് മാസമല്ല, മൂന്ന് മാസത്തിനുള്ളിൽ തന്നെ കുറുന്ദ്‌വാഡിൽ സ്വന്തം കുതിരകളുമായി അഭ്യാസ പ്രകടനം നടത്തുമെന്ന് പ്രഖ്യാപിച്ചു. അതിൽ പരാജയപ്പെട്ടാൽ, തിരിച്ച് ചിയാരിനിക്ക് “പതിനായിരം ബ്രിട്ടീഷ് ഇന്ത്യൻ രൂപയും മികച്ച പത്ത് കുതിരകളും” നൽകുമെന്നും ഛത്രെ വാഗ്ദാനം ചെയ്തു.
1880 മാർച്ച് 20 ന് കുറുന്ദ്വാഡ് കൊട്ടാരം മൈതാനത്ത് തന്റെ സർക്കസുമായി ഛത്രെ തയ്യാറായി. എന്നാൽ കൊൽക്കത്തയിൽ പ്രകടനത്തിന് ശേഷം തിരിച്ചുപോകാൻ പോലും പണമില്ലാതെ വിഷമിച്ചു നിന്ന ചിയാരിനി ഇത് കാണാൻ എത്തിയില്ല.
നഷ്ടത്തിലായ ചിയാരിനിയുടെ കമ്പനിയിലെ സർക്കസ് സാമഗ്രികളിൽ ഏറെയും വിഷ്ണുപന്ത് ഛാത്രെ വാങ്ങി. പിന്നീട് ഒരു വർഷത്തിനുള്ളിൽ തന്നെ അദ്ദേഹം ഗ്രേറ്റ് ഇന്ത്യൻ സർക്കസ് എന്ന പേരിൽ പുതിയ സർക്കസ് കമ്പനി ഉണ്ടാക്കി. ഇന്ത്യയിലെ ആദ്യത്തെ സർക്കസ് കമ്പനി ഇതാണ്. ബോംബെയിൽ ചിയാരിനിയുടെ പ്രദർശനം നടന്ന അതേ സ്ഥലത്ത് ഉൾപ്പടെ ഇന്ത്യയുടെ വിവിധ ഭാഗങ്ങളിലും ശ്രീലങ്ക, സിംഗപ്പൂർ, ക്വാലാലംപൂർ, ജക്കാർത്ത, ജപ്പാൻ എന്നിവിടങ്ങലിലും ഛത്രെയുടെ ഗ്രേറ്റ് ഇന്ത്യൻ സർക്കസ് പര്യടനം നടത്തി. ഒടുവിൽ അദ്ദേഹം തന്റെ സർക്കസ് കമ്പനിയെ തന്റെ കസിന്റെ കമ്പനിയുമായി ലയിപ്പിച്ച് കാർലേക്കർ ഗ്രാൻഡ് സർക്കസ് എന്ന പേരിൽ പുതിയ കമ്പനി രൂപീകരിച്ചു. കാർലേക്കർ ഗ്രാൻഡ് സർക്കസ് 1935 വരെ നീണ്ടുനിന്നു.
1947ന് മുമ്പ്
കൊൽക്കത്തയിലെ ചിയാരിനിയുടെ സർക്കസിൽ നിന്ന് പ്രചോദനം ഉൾക്കൊണ്ട് ബംഗാളിൽ നിന്നുള്ള പ്രിയനാഥ് ബോസ് 1887 ൽ ഗ്രേറ്റ് ബംഗാൾ സർക്കസ് സ്ഥാപിക്കുകയും ബംഗാൾ, ഇന്ത്യ, തെക്ക് കിഴക്കൻ ഏഷ്യ എന്നിവിടങ്ങളിൽ പര്യടനം നടത്തുകയും ചെയ്തു.
1904 ഫെബ്രുവരി 4 ന്, ചിറക്കരയിൽ കീലേരി കുഞ്ഞിക്കണ്ണന്റെ ശിഷ്യനായ പരിയാലി കണ്ണന്റെ നേതൃത്വത്തിൽ കേരളത്തിലെ ആദ്യത്തെ സർക്കസ് കമ്പനിയായ പരിയാലീസ് മലബാർ ഗ്രാൻഡ് സർക്കസ് ഉദ്ഘാടനം ചെയ്തു. അതിലെ ഏക വനിത കുന്നത്ത് യശോദയായിരുന്നു. രണ്ട് വർഷം മാത്രമേ ആ കമ്പനി പ്രവർത്തിച്ചുള്ളൂ.
ഗ്രേറ്റ് റോയൽ സർക്കസ് 1909 ൽ ആരംഭിച്ചതായി കരുതപ്പെടുന്നു. ഇതിന്റെ മുമ്പത്തെ പേര് മധുസ്കർസ് സർക്കസ് എന്നായിരുന്നു. പിന്നീട് ഒരു അനിമൽ ട്രെയിനർ കൂടിയായ നാരായണ റാവു വലവാൽക്കർ ഈ സർക്കസ് ഏറ്റെടുത്ത് ദി ഗ്രേറ്റ് റോയൽ എന്ന് പുനർനാമകരണം ചെചെയ്യുകയാണുണ്ടായത്.
1924 ൽ കീലേരിയുടെ മറ്റൊരു ശിഷ്യൻ കല്ലൻ ഗോപാലൻ ഗ്രേറ്റ് റെയ്മാൻ സർക്കസ് ആരംഭിച്ചു.
സർക്കസ് അക്കാഡമിയുടെ ചരിത്രം
1888-ൽ ഛത്രെയുടെ ഗ്രേറ്റ് ഇന്ത്യൻ സർക്കസ് കണ്ണൂരിലെ തലശ്ശേരിയിൽ പര്യടനത്തിനെത്തി. തലശ്ശേരിയിൽ വെച്ചാണ് ഛത്രെ കളരിപ്പയറ്റ് ഗുരുക്കളായ കീലേരി കുഞ്ഞിക്കണ്ണനെ പരിചയപ്പെടുന്നത്. കീലേരി കുഞ്ഞിക്കണ്ണനും തമ്മിൽ ഉണ്ടാക്കിയ ധാരണ പ്രകാരം കീലേരി കുഞ്ഞികണ്ണൻ അഭ്യസികളെ സർക്കസ്സിനായി പരിശീലിപ്പിക്കുമെന്നും അവർക്ക് ഛാത്രെ സർക്കസിൽ ജോലി കൊടുക്കുമെന്നും ഉടമ്പടി വെച്ചു. ഇതിനെത്തുടർന്ന് കീലേരി കുഞ്ഞിക്കണ്ണൻ തലശ്ശേരിക്കടുത്ത് ചിറക്കരയിൽ ആദ്യത്തെ സർക്കസ് സ്കൂൾ തുടങ്ങി. ഓൾ ഇന്ത്യ സർക്കസ് ട്രെയിനിംഗ് ഹാൾ എന്നായിരുന്നു അദ്ദേഹത്തിന്റെ സ്ഥാപനത്തിന്റെ പേര്. ഇതിന് ശേഷം 1901 ൽ കേരള ഗവൺമെന്റ് നേതൃത്വത്തിൽ തലശ്ശേരിയിൽ സർക്കസ് അക്കാഡമി തുടങ്ങി. ഇത് ഗവൺമെന്റ് തലത്തിലുള്ള ഇന്ത്യയിലെ തന്നെ ആദ്യ സർക്കസ് സ്കൂൾ ആയിരുന്നു.
1939 ൽ കീലേരി കുഞ്ഞിക്കണ്ണന്റെ മരണശേഷം, അദ്ദേഹത്തിന്റെ വിദ്യാർത്ഥികളിലൊരാളായ എം. കെ. രാമൻ ചിറക്കരയിൽ കീലേരി കുഞ്ഞിക്കണ്ണൻ ടീച്ചർ മെമ്മോറിയൽ സർക്കസ് ജിംനാസ്റ്റിക് പരിശീലന കേന്ദ്രം ആരംഭിച്ചു.
അവലംബം
വർഗ്ഗം:സർക്കസ് വർഗ്ഗം:ഇന്ത്യാചരിത്രം
മർജാനെ സത്രപി
മർജാനെ സത്രപി (born 22 November 1969)  ഇറാനിൽ ജനിച്ച ഫ്രഞ്ച് പൗരത്വമുള്ള ഗ്രാഫിക്ക് നോവലിസ്റ്റും കാർട്ടൂണിസ്റ്റും ഇല്ലുസ്ട്രേറ്ററും സിനിമാസംവിധായികയും കുട്ടികളുടെ പുസ്തകരചയിതാവും ആണ്.
ഹാർപേഴ്‌സ് ബസാർ
ഹാർപേഴ്‌സ് ബസാർ ഒരു അമേരിക്കൻ പ്രതിമാസ വനിതാ ഫാഷൻ മാസികയാണ്. ന്യൂയോർക്ക് നഗരത്തിൽ 1867 നവംബർ 2-ന് ഹാർപേഴ്‌സ് ബസാർ എന്ന വാരികയായി ഇത് ആദ്യമായി പ്രസിദ്ധീകരിച്ചു.
ജോൺസ്റ്റൺ അറ്റോൾ
വടക്കൻ പസഫിക് സമുദ്രത്തിലെ മനുഷ്യവാസമില്ലാത്ത ഒരു അറ്റോൾ ആണ് ജോൺസ്റ്റൺ അറ്റോൾ. 2.7 ചതുരശ്രകിലോമീറ്ററാണ് ഇതിന്റെ വലിപ്പം. ഹവായി ദ്വീപുകൾക്ക് ഏകദേശം 1390 കിലോമീറ്റർ തെക്കുപടിഞ്ഞാറായാണ് ഇതിന്റെ സ്ഥാനം. പവിഴപ്പുറ്റുകൾക്ക് മുകളിലായുള്ള നാലു ദ്വീപുകളാണ് ഇക്കൂട്ടത്തിലുള്ളത്. ജോൺസ്റ്റൺ ദ്വീപ്, സാൻഡ് ഐലന്റ് എന്നിവ സ്വാഭാവിക ദ്വീപുകളാണെങ്കിലും ഇവയുടെ വലിപ്പം വർദ്ധിപ്പിച്ചിട്ടുണ്ട്. വടക്കുള്ള ഒരു ദ്വീപും (അകാവു) കിഴക്കുള്ള ഒരു ദ്വീപും (ഹൈക്കി‌ന) രണ്ട് മനുഷ്യനിർമ്മിത ദ്വീപുകളാണ്. കോറൽ ഡ്രെജ് ചെയ്താണ് ഈ രണ്ടു ദ്വീപുകളും നിർമിച്ചത്. അമേരിക്കൻ ഐക്യനാടുകളിലെ മറൈൻ ഔട്ട്‌ലൈയിംഗ് ദ്വീപുകളുടെ ഗണത്തിലാണ് ജോൺസ്റ്റൺ അറ്റോൾ പെടുത്തിയിരിക്കുന്നത്.
ഹാർപേഴ്‌സ് ബസാർ
ചരിത്രം
1867 നവംബർ 2-ന് ന്യൂയോർക്ക് നഗരം ആസ്ഥാനമാക്കി ഹാർപ്പർ & ബ്രദേഴ്സ് ആണ് ഈ മാസിക സ്ഥാപിച്ചത്. ഹാർപേഴ്‌സ് മാഗസിൻ, ഹാർപർകോളിൻസ് പബ്ലിഷിംഗ് എന്നിവയ്ക്കും ഈ കമ്പനി ജന്മം നൽകി. ഹാർപേഴ്‌സ് ബസാർ ഇടത്തര, ഉയർന്ന ക്ലാസുകളിലെ സ്ത്രീകൾക്ക് താൽപര്യ ജനിപ്പിക്കുന്ന ഒരു ടാബ്ലോയിഡ് വലുപ്പമുള്ള പ്രതിവാര പത്രമായാണ് പ്രസിദ്ധീകരണം ആരംഭിച്ചത്. ഇത് ജർമ്മനിയിൽ നിന്നും പാരീസിൽ നിന്നുമുള്ള ഫാഷൻ പത്ര-ഡിസൈൻ ഫോർമാറ്റിൽ പ്രദർശിപ്പിച്ചു. വാസ്തവത്തിൽ, ഇത് ഒരു ജർമ്മൻ ഫാഷൻ മാസികയായ ഡെർ ബസാറിൽ നിന്ന് നേരിട്ട് പ്രചോദനം ഉൾക്കൊണ്ടുകൊണ്ട് അതിനെ മാതൃകയാക്കുകയും ആദ്യ വർഷങ്ങളിൽ ജർമ്മൻ മാസികയിൽ നിന്ന് ഉള്ളടക്കം സ്വീകരിക്കുകയും പലപ്പോഴും ഒരേസമയംതന്നെ പ്രസിദ്ധീകരിക്കുകയും ചെയ്തു. 1901 വരെ ഹാർപ്പർ ഇന്നത്തെ രീതിയിൽ പ്രതിമാസ മാസികയിലേക്ക് മാറിയിരുന്നില്ല. ഇപ്പോൾ ഹാർപേഴ്‌സ് ബസാർ അമേരിക്കൻ ഐക്യനാടുകളിലെ ഹേർസ്റ്റിന്റെയും യുണൈറ്റഡ് കിംഗ്ഡത്തിലെ നാഷണൽ മാഗസിൻ കമ്പനിയുടെയും ഉടമസ്ഥതയിൽ പ്രവർത്തിപ്പിക്കുന്നു. 1913-ൽ ആണ് ഹേർസ്റ്റ് മാസിക വാങ്ങിയത്.
ജോൺസ്റ്റൺ അറ്റോൾ
70 വർഷത്തോള ഈ അറ്റോൾ അമേരിക്കൻ സൈന്യത്തിന്റെ നിയന്ത്രണത്തിലായിരുന്നു. ആ സമയത്ത് ഈ ദ്വീപ് ഒരു വിമാനത്താവളമായായും നാവികക്കപ്പലുകൾക്ക് ഇന്ധനം നിറയ്ക്കാനുള്ള ഡിപ്പോ ആയും ആയുധങ്ങൾ പരീക്ഷിക്കുന്ന സ്ഥലമായുമാണ് ഉപയോഗിച്ചിരുന്നത്. 1980-കളുടെ മദ്ധ്യത്തിൽ ഈ ദ്വീപ് രാസായുധങ്ങൾ ഉപേക്ഷിക്കുന്ന സ്ഥലമായി മാറി. 2004-ൽ സൈനികത്താവളം അടയ്ക്കുകയും ദ്വീപിന്റെ നിയന്ത്രണം സിവിലിയൻ വിഭാഗത്തിന് ലഭിക്കുകയും ചെയ്തു.
ഇത് പസഫിക് റിമോട്ട് ഐലന്റ് മറൈൻ നാഷണൽ മോണ്യുമെന്റാണ്. അമേരിക്കൻ ഐക്യനാടുകളുടെ ഇൻകോർപ്പറേറ്റ് ചെയ്യാത്ത പ്രദേശങ്ങളിലൊന്നായ ഈ ദ്വീപ് അമേരിക്കയിലെ ഫിഷ് ആൻഡ് വൈൽഡ് ലൈഫ് സർവീസാണ് ഭരിക്കുന്നത്.
ലേക്ക് മന്യാര ദേശീയോദ്യാനം
ലേക്ക് മന്യാര ദേശീയോദ്യാനം, ടാൻസാനിയയിലെ അരുഷ, മന്യാരാ മേഖലകളിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ രണ്ട് ഭരണപ്രദേശങ്ങൾക്കും ദേശീയോദ്യാനത്തിനുമേൽ യാതൊരു വിധ അധികാരവുമില്ല. ടാൻസാനിയ നാഷണൽ പാർക്ക്സ് അതോറിറ്റാണ് ഈ പാർക്കിൻറെ ഭരണനിയന്ത്രണം.
ജന്തുജാലം
ലേക്ക് മന്യാര ദേശീയോദ്യാനം ഇവിടെ കാണപ്പെടുന്ന അരയന്നങ്ങൾക്ക് പ്രസിദ്ധമാണ്. ആർദ്രതയുളള കാലാവസ്ഥയിൽ അവ ആയിരക്കണക്കിനുള്ള കൂട്ടങ്ങളായി തടാകത്തിന്റെ അരികുകളിൽ വസിക്കുന്നു. എന്നാൽ, വരണ്ട കാലാവസ്ഥയിൽ അവയെ ഇവിടെ കാണപ്പെടുന്നില്ല.
ഏകദേശം 400 ലേറെ ഇനം പക്ഷികൾ ഈ പാർക്കിൽ കാണപ്പെടുന്നു. അവയിലേറെയും വർഷം മുഴുവനും കാണപ്പെടുന്നവയാണ്. അതിനാൽ പക്ഷിനിരീക്ഷണത്തിന് ഏറ്റവും യോജ്യമായ പ്രദേശമാണ് മന്യാര ദേശീയോദ്യാനം. സാധാരണദിവസങ്ങളിൽ ഉദ്യാനത്തിലെ സന്ദർശകർക്ക് 100 ഇനം പക്ഷികളെ വരെ കാണാൻ കഴിയും.
പുള്ളിപ്പുലികൾ, മസായി സിംഹങ്ങൾ, ചീറ്റകൾ, ആനകൾ, നീല കുരങ്ങുകൾ, ഡിക്-ഡിക് (ഒരിനം ചെറുമാൻ), ഗസൽസ്, ഹിപ്പോപൊട്ടാമസുകൾ, മസായി ജിറാഫുകൾ, ഇമ്പാല, സീബ്രകൾ തുടങ്ങി ഒട്ടനവധി മൃഗങ്ങൾ ഈ പാർക്കിൽ വസിക്കുന്നു. ഇവയിൽ മിക്കവയും വർഷം മുഴുവൻ കാണാൻ സാധിക്കുന്നു. സന്ദർശകർക്ക് അവരുടെ കാറുകളിൽ നിന്നും ഇറങ്ങി സുരക്ഷിതമായ ദൂരത്തിൽ നിന്നു നിരീക്ഷിക്കുവാൻ സാധിക്കുന്ന ഹിപ്പോകളുടെ ഒരു കുളം ഉദ്യാനത്തിൻറെ ഒരറ്റത്തായി സ്ഥിതിചെയ്യുന്നു.
അരുഷയ്ക്ക് 126 കിലോമീറ്റർ (78 മൈൽ) തെക്കുപടിഞ്ഞാറായി സ്ഥിതിചെയ്യുന്ന ലേക്ക് മന്യാര ദേശീയോദ്യാനത്തിലേയ്ക്ക് ഏകദേശം ഒന്നരമണിക്കൂർകൊണ്ട് വാഹനങ്ങളിലെത്തിച്ചേരാൻ സാധിക്കുന്നു. മന്യാര മേഖലയുടെ തലസ്ഥാനമായ ബാബാട്ടിയിൽ നിന്നും ഉദ്യാനമേഖലയിലേയ്ക്ക് എളുപ്പത്തിൽ എത്തിച്ചേരാവുന്നതാണ്. ടരൻഗിറെ ദേശീയോദ്യാനത്തിനു വളരെ അടുത്തായിട്ടാണ് ഈ ദേശീയോദ്യാനം സ്ഥിതിചെയ്യുന്നത്.
അവലംബം
വർഗ്ഗം:ടാൻസാനിയയിലെ ദേശീയോദ്യാനങ്ങൾ
മുടിപ്പേച്ച്
മുടിയേറ്റിന്റെ ഒരു രൂപഭേദമാണ് '''മുടിപ്പേച്ച്. '''ഭൈരവീ ഭൈരവ യുദ്ധ സങ്കല്പത്തിലാണ് തിരുമുടിയെടുപ്പ് ഉത്സവത്തിന്റെ ഭാഗമായി പേച്ച് നടത്തുന്നത്. ഭൈരവിയുടെയും വീരഭദ്രന്റെയും മുടികൾ കളത്തിൽ ചുവടുകൾ വയ്ക്കും. പ്രത്യേക വാദ്യോപകരണത്തിൽ കരടി കൊട്ടിന്റെ താളത്തിലായിരിക്കും ഭൈരവീ ഭൈരവ യുദ്ധം. ഒടുവിൽ ദാരികനെ നിഗ്രഹിക്കുന്ന സങ്കല്പത്തിൽ ഭൈരവി തൂണുകളിൽ ചൂരൽകൊണ്ട് ശക്തിയായി അടിക്കും. ഇതിനിടെ തിരുമുടിയും എഴുന്നള്ളിച്ച് ക്ഷേത്രത്തെ പ്രദക്ഷിണവും ചെയ്യും. 'കരടികൊട്ടി'ന്റെ താളത്തിൽ ചുവടുവച്ചാണ് മുടിപ്പേച്ച്. പ്ലാവിൻതടിയിൽ തീർത്ത പേച്ചുമുടിയേന്തി, ചുവടുവച്ച് ഭൈരവീ-ഭൈരവ യുദ്ധ സങ്കൽപത്തിലാണ് മുടിപ്പേച്ച് നടത്തുന്നത്. കരടികൊട്ടിന്റെ താളം അകമ്പടിയേകും. മുഖവും മാർചട്ടയുമുള്ള പേച്ചുമുടികളിൽ ഒരെണ്ണം ഭദ്രകാളിയുടേതും മറ്റു രണ്ടെണ്ണം ദാരികന്റേതുമാണ്. മുടിപ്പേച്ചിനു ശേഷം തിരുമുടിയെഴുന്നള്ളത്ത് നടക്കും.
അവലംബം
വർഗ്ഗം:കേരളത്തിലെ തനതു കലകൾ വർഗ്ഗം:കേരളത്തിലെ അനുഷ്ഠാനകലകൾ
ഹാപ്ടിക് ടെക്നോളജി
കാണുന്നത് നമുക്ക് അനുഭവവേദ്യമാക്കുന്ന ഒരു നൂതന കമ്പ്യൂട്ടർ സാങ്കേതികവിദ്യ ആണ് ഹാപ്ടിക് ടെക്നോളജി. ബ്രയിൻ കംപുട്ടെർ ഇന്റർഫേസ് എന്നതിന്റെ ചുവടു പിടിച്ചാണ് ഈ നൂതന കണ്ടുപിടിത്തം മോണിട്ടറിൽ ഐസ് ക്രീം കാണുമ്പോൾ നമ്മുടെ ചുണ്ടിൽ ഐസ് ക്രീമിന്റെ മധുരം അനുഭവപ്പെടും  എന്നതാണ് ഇതിന്റെ സവിശേഷത.
ബൽരാജ് സാഹ്നി
പ്രമുഖ ഹിന്ദി ചലച്ചിത്ര അഭിനേതാവായിരുന്നു ബൽരാജ് സാഹ്നി (1 മേയ് 1913 – 13 ഏപ്രിൽ 1973). യുധിഷ്ഠിർ സാഹ്നി എന്നായിരുന്നു യഥാർത്ഥ പേര്. 125ൽപരം സിനിമകളിൽ അഭിനയിച്ചു. 1969 ൽ പത്മശ്രീ പുരസ്കാരം ലഭിച്ചു.
ജീവിതരേഖ
അവിഭക്ത ഇന്ത്യയിലെ റാവൽപിണ്ടിയിൽ ജനിച്ച അദ്ദേഹം ലാഹോറിലെ ഗവൺമെന്റ് കോളേജിലാണ് പഠിച്ചത്. ഇംഗ്ലീഷിൽ ബിരുദാന്ദര ബിരുദം നേടിയ അദ്ദേഹത്തിന് പത്രപ്രവർത്തകനാകാനായിരുന്നു ആഗ്രഹം. ടാഗോറിന്റെ ശാന്തിനികേതനിൽ സാഹ്നിയും ഭാര്യയും അധ്യാപകരായി. ഗാന്ധിജിയോടൊപ്പം വാർധയിലെ സേവാഗ്രാമത്തിലും കുറച്ചു നാൾ കഴിഞ്ഞു. 1940- 44 ൽ ബി.ബി.സിയിലെ ഹിന്ദി റേഡിയോ ജേർണലിസ്റ്റും സ്ക്രിപ്റ്റ് റൈറ്ററുമായി പ്രവർത്തിക്കാൻ ലണ്ടനിലേക്ക് പോയി. ബ്രിട്ടനിലെ കമ്യൂണിസ്റ്റുകാരുമായി അടുത്തു പ്രവർത്തിച്ചിരുന്ന അദ്ദേഹം ഇന്ത്യയിലേക്ക് മടങ്ങിയതിനു ശേഷം ഭാര്യ ദമയന്തിയോടൊപ്പം അന്നത്തെ കമ്മ്യൂണിസ്റ്റു പാർട്ടിയിൽ(അവിഭക്ത സി.പി.ഐയിൽ) ചേർന്നു. എ.ഐ.വൈ.എഫിന്റെ സ്ഥാപക പ്രസിഡന്റായിരുന്നു.
ഇന്ത്യൻ പീപ്പിൾസ് തിയേറ്റർ അസോസിയേഷൻ (ഇപ്റ്റ) പ്രവർത്തനങ്ങൾക്ക് നേതൃത്ത്വം നൽകി. ഇപ്റ്റയുടെ തെരുവു നാടകങ്ങൾ അവതരിപ്പിച്ചു ബംഗാൾ  ക്ഷാമത്തിന്നിരയായവരെ സഹായിക്കുന്ന പ്രവർത്തനങ്ങളിൽ സജീവമായി പ്രവർത്തിച്ചു. കലാരൂപങ്ങളിലൂടെ, പ്രത്യേകിച്ചും നാടകങ്ങളിലൂടെ, രാഷ്ട്രീയ അവബോധം പരത്തുക എന്ന ലക്ഷ്യം മുൻ നിർത്തി പ്രവർത്തിച്ചു. ഇൻസാഫ് എന്ന സിനിമയിൽ അഭനയിച്ചുകൊണ്ട് ചലച്ചിത്ര രംഗത്തെത്തിയ അദ്ദേഹം കെ.എ. അബ്ബാസിന്റെ ദൂർ ചൽ, ബിമൽ റോയിയുടെ ദോ ബിഗാ സമേൻ എന്ന ചിത്രത്തിലൂടെയും ഉജ്ജ്വലമായ അഭിനയം കാഴ്ച വച്ചു. ദോ ബിഗാ സമേൻ കാൻ ചലച്ചിത്ര മേളയിൽ പുരസ്കാരം നേടുകയും ചെയ്തു. ടാഗോറിന്റെ കാബൂളിവാലയിലെ അഭിനയം അദ്ദേഹത്തിന് നിരവധി ആരാധകരെ സൃഷ്ടിച്ചു. പത്മിനി, നൂതൻ, മീനാകുമാരി, വൈജയന്തിമാല, നർഗീസ് തുടങ്ങിയ പ്രമുഖ അഭിനേതാക്കളെല്ലാം അദ്ദേഹത്തിന്റെ നായികമാരായി അഭിനയിച്ചിരുന്നു. ഗരം ഹവ"" എന്ന സിനിമയിലാണ് ആദ്ദേഹം അവസാനമായി അഭിനയിച്ചത്.
എഴുത്തുകാരനെന്ന നിലയിലും സാഹ്നി ശോഭിച്ചു. ആദ്യ കാല രചനകൾ ഇംഗ്ലീഷിലായിരുന്നെങ്കിലും പിന്നീട് പഞ്ചാബിയിലും എഴുതി. 1960 ൽ പാകിസ്താൻ സന്ദർശനത്തിനു ശേഷം 'മേരി പാകിസ്താനി സഫർ' എന്ന പുസ്തകമെഴുതി. റഷ്യൻ സന്ദർശനത്തിനു ശേഷമെഴുതിയ 'മേരി റുസി സഫർനാമ' സോവിയറ്റ് ലാന്റ് അവാർഡിനർഹമായി. മേരി ഫിലിമി ആത്മകഥ എന്ന പേരിൽ ആത്മകഥയുമെഴുതി.
ഭാര്യ ദമയന്തി ദേവിയായിരുന്നു അദ്ദേഹത്തിന്റെ ഗുഡിയ എന്ന ചിത്രത്തിലെ നായിക. പൊതുരംഗങ്ങളിൽ അദ്ദേഹത്തോടൊപ്പം തോൾ ചേർന്നു പ്രവർത്തിച്ചിരുന്ന അവർ 1947 ൽ അന്തരിച്ചു. പിന്നീട് ബന്ധുവായ സന്തോഷ് ചന്ദോക്കിനെ വിവാഹം ചെയ്തു. മകൻ പരീക്ഷിത് സാഹ്നി ചലച്ചിത്രപ്രവർത്തകനാണ്. പ്രസിദ്ധ നോവലിസ്റ്റ് ഭീഷ്മ സാഹ്നി സഹോദരനാണ്. തന്റെ സിനിമാ വരുമാനത്തിന്റെ ഏറിയ പങ്കും മുംബൈയിലെ ചേരിനിവാസികൾക്കു നൽകുകയും അവരോടൊന്നിച്ചു കഴിയുകയും ചെയ്തു.
സിനിമകൾ
ബിമൽ റോയ്യുടെ ദോ ബിഘാ സെമീൻ, അമിയോ ചക്രവർത്തിയുടെ സീമ, രാജേന്ദ്ര സിങ്ങ് ബേഡിയുടെ കഥയെ അടിസ്ഥാനപ്പെടുത്തിയ ഗരം കോട്ട്, ഹേമൻ ഗുപ്തയുടെ കാബൂളിവാല, യാഷ് ചോപ്രയുടെ വക്ത് എം എസ് സത്യൂവിന്റെ ഗരം ഹവ തുടങ്ങിയവ.
പുറം കണ്ണികൾ
വർഗ്ഗം:1913-ൽ ജനിച്ചവർ വർഗ്ഗം:1973-ൽ മരിച്ചവർ വർഗ്ഗം:മേയ് 1-ന് ജനിച്ചവർ വർഗ്ഗം:ഏപ്രിൽ 13-ന് മരിച്ചവർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:പത്മശ്രീ പുരസ്കാരം ലഭിച്ചവർ
ടമ്മെൻഗ
സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് ടമ്മെൻഗ. 2012 ലെ സെൻസസിലെ ഇവിടത്തെ ജനസംഖ്യ 15,819 ആയിരുന്നു.
അവലംബം
വർഗ്ഗം:സുരിനാമിലെ റിസോർട്ടുകൾ വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
ഡാനിയേൽ വെട്ടോറി
ന്യൂസിലൻഡ് ദേശീയ ക്രിക്കറ്റ് ടീമിന്റെ മുൻ ക്യാപ്റ്റനാണ് ഡാനിയേൽ വെട്ടോറി. സ്റ്റീഫൻ ഫ്ലെമിംഗിനു ശേഷം നൂറ് ടെസ്റ്റ് മത്സരങ്ങൾ കളിക്കുന്ന ആദ്യ ന്യൂസിലൻഡുകാരനാണ് അദ്ദേഹം. ഇടങ്കയ്യൻ സ്പിൻ ബൗളറായാണ് അന്താരാഷ്ട്ര ക്രിക്കറ്റിലേക്ക് കടന്നുവന്നതെങ്കിലും തുടർന്ന് ബാറ്റിംഗ് വികസിപ്പിച്ച അദ്ദേഹം ഇന്ന് ലോകത്തിലെ ഏറ്റവും മികച്ച ഓൾറൗണ്ടർമാരിലൊരാളാണ്. കളിക്കാരുടെ 2010 നവംബറിലെ ഐ.സി.സി. റാങ്കിംഗ് അനുസരിച്ച് ടെസ്റ്റ് ഓൾറൗണ്ടർമാരിൽ രണ്ടാം സ്ഥാനവും ഏകദിനത്തിൽ ബൗളർമാരിൽ ഒന്നാം സ്ഥാനവും ഓൾറൗണ്ടർമാരിൽ നാലാം സ്ഥാനവും വെട്ടോറിക്കാണ്. ടെസ്റ്റ് ക്രിക്കറ്റിന്റെ ചരിത്രത്തിൽ 300 വിക്കറ്റും 3000 റൺസും നേടിയിട്ടുള്ള എട്ടാമത്തെ കളിക്കാരനാണ് വെട്ടോറി.
ഐ.സി.സി. യുടെ 2012ലെ "സ്പിരിറ്റ് ഓഫ് ദി ക്രിക്കറ്റ് അവാർഡ്" നേടി. കളിക്കളത്തിലെ മികച്ച പെരുമാറ്റത്തിനാണ് ഈ അവാർഡ് നൽകപ്പെടുന്നത്. 2015ലെ ക്രിക്കറ്റ് ലോകകപ്പിനുശേഷം രാജ്യാന്തര ക്രിക്കറ്റിൽ നിന്നും അദ്ദേഹം വിരമിച്ചു.
പുറത്തേക്കുള്ള കണ്ണികൾ
വർഗ്ഗം:1979-ൽ ജനിച്ചവർ
വർഗ്ഗം:ജനുവരി 27-ന് ജനിച്ചവർ
എക്സ്-പ്രസ് പേൾ
സിംഗപ്പൂരിൽ രജിസ്റ്റർ ചെയ്തിട്ടുള്ള ഒരു സൂപ്പർ ഇക്കോ 2700-ക്ലാസ് ചരക്കു കപ്പൽ ആണ് എക്സ്-പ്രസ് പേൾ. ഫെബ്രുവരി രണ്ടായിരത്തി ഇരുപത്തിയൊന്നിൽ സേവനം ആരംഭിച്ച ഈ കപ്പൽ മെയ് ഇരുപത് രണ്ടായിരത്തി ഇരുപത്തിയൊന്നിൽ ശ്രീലങ്കയിലെ കൊളംബോയിൽ വെച്ച് തീ പിടിച്ചു. പന്ത്രണ്ടു ദിവസം നിന്ന് കത്തിയ ഈ കപ്പലിനെ പിന്നീട് ശ്രീലങ്കൻ അഗ്നിശമനയുടെ നേതൃത്തത്തിൽ പുറം കടലിലേക്ക് കൊണ്ടുപോയി.
തീപിടുത്തം
ശ്രീലങ്കയുടെ ചരിത്രത്തിലെ ഏറ്റവും വലിയ കടലിൽ നടന്ന പാരിസ്ഥിതിക ദുരന്തം ആയി ആണ് ഇതിനെ കാണുന്നത്. 1486 കണ്ടൈനറുകളുമായി യാത്ര തിരിച്ച ഈ കപ്പലിൽ മുഖ്യമായും ഉണ്ടായിരുന്നത് രാസവസ്തുക്കൾ ആയിരുന്നു ഇതിന്റെ ചോർച്ച മൂലം ഉണ്ടായ തീപിടിച്ചാണ് കപ്പൽ കത്തി നശിച്ചത്.
പാരിസ്ഥിക ആഘാതം
വൻ പാരിസ്ഥിക ആഘാതം ആണ് എക്സ്-പ്രസ് പേൾ കത്തിയത് വഴി സംഭവിച്ചത്, 5 ടൺ നൈട്രിക് ആസിഡ് , ഇരുപത്തിആറായിരം കിലോ വീതം ഭാരമുള്ള മൂന്ന് കണ്ടയിനർ പ്ലാസ്റ്റിക് പെല്ലറ്റുകൾ എന്നിവയാണ് കടലിൽ വീണത് , ഇതിന്റെ പ്രത്യാഘതമായി നേരിയ തോതിൽ ആണെകിലും ശ്രീലങ്കയിൽ നേർത്ത ആസിഡ് മഴ പെയ്യുകയുണ്ടായി.
അവലംബം
വർഗ്ഗം:കപ്പലുകൾ
സാമി ജനത
ഉത്തര യോറോപ്പിന്റെ വടക്കൻ ഭാഗത്ത് താമസിക്കുന്ന ആദിമ ജനവിഭാഗമാണ് സാമി ജനങ്ങൾ.(Sami people) ഇവർ സംസാരിക്കുന്നത് സാമി ഭാഷകളാണ്. ഇംഗ്ലീഷിൽ പരമ്പരാഗതമായി ഇവരെ ലാപ്‌സ് അല്ലെങ്കിൽ ലാപ്‌ലാൻഡേർസ് (Lapps or Laplanders) എന്നാണ് ഈ ജനവിഭാഗം അറിയപ്പെടുന്നത്. ഫിൻലാൻഡിന്റെ വടക്കൻ ഭാഗം, നോർവേ, സ്വീഡൻ, റഷ്യയുടെ വടക്കുപടിഞ്ഞാറൻ അറ്റം എന്നിവിടങ്ങളിലാണ് സാമി ജനങ്ങൾ അധികമായും വസിക്കുന്നത്.
അവലംബം
വർഗ്ഗം:വംശീയ വിഭാഗങ്ങൾ വർഗ്ഗം:ജനവിഭാഗങ്ങൾ
എഫ് കികാൻ
1941 സെപ്തംബറിൽ IGHQ സ്ഥാപിച്ച ഒരു സൈനിക ഇന്റലിജൻസ് ഓപ്പറേഷൻ ആണ് ഫ്യൂജിവാറ കികാൻ ( 藤原 機関 Fujiwara or Efu (F) Kikan ). ആ മാസം അവസാനത്തോടെ ബാങ്കോക്ക് 15-ആം ആർമിയിലെ ഇൻറലിജൻസ് മേധാവി മേജർ ഫ്യൂജിവാറ ഇവൈച്ചിയെ തലവനാക്കി. ജപ്പാനുമായി സൗഹൃദവും സഹകരണവും പ്രോത്സാഹിപ്പിക്കുന്നതിനായി ഇന്ത്യൻ സ്വാതന്ത്ര്യ സമരത്തെയും വിദേശ ചൈനക്കാരെയും മലാനിയൻ സുൽത്താനെയും ബന്ധിപ്പിക്കുക എന്നതായിരുന്നു ഇതിന്റെ ലക്ഷ്യം. ജപ്പാനിലെ സാമ്രാജ്യവും ഇന്ത്യൻ സ്വാതന്ത്ര്യ സമരവും, വിദേശ ചൈനക്കാരും വിവിധ മലയ് സുൽത്താനും തമ്മിലുള്ള സഹകരണ ഉടമ്പടികൾ രൂപീകരിക്കുന്നതിൽ ഈ യൂണിറ്റ് ശ്രദ്ധേയമായിരുന്നു.
ലോണ്ടോംഗ്
ഇന്തോനേഷ്യ, മലേഷ്യ, സിംഗപ്പൂർ എന്നിവിടങ്ങളിൽ സാധാരണയായി കാണപ്പെടുന്ന വാഴയിലയ്ക്കുള്ളിൽ പൊതിഞ്ഞ സിലിണ്ടറിന്റെ രൂപത്തിൽ കംപ്രസ് ചെയ്ത അരി കേക്ക് കൊണ്ട് നിർമ്മിച്ച ഒരു ഇന്തോനേഷ്യൻ വിഭവമാണ് ലോണ്ടോംഗ്. വാഴയിലയ്ക്കുള്ളിൽ അരി ഉരുട്ടി വേവിച്ച ശേഷം ആവിയിൽ വേവിച്ച ചോറിന് പകരമായി ചെറിയ ദോശകളാക്കി മുറിക്കുന്നു. കെട്ടുപട്ടിന്റെ ഘടനയ്ക്ക് സമാനമാണ്, കെട്ടുപത് പാത്രം നെയ്ത ജാനൂർ (ഇള തെങ്ങിന്റെ ഇല) തണ്ടിൽ നിന്നാണ് നിർമ്മിച്ചിരിക്കുന്നത്. പകരം ലോണ്ടോംഗിന് വാഴയില ഉപയോഗിക്കുന്നു.
എഫ് കികാൻ
ചരിത്രം
ചൈനയിലെ അനുഭവങ്ങളെ അടിസ്ഥാനപ്പെടുത്തി, ഇംപീരിയൽ ജാപ്പനീസ് ആർമി തെക്ക് കിഴക്കൻ ഏഷ്യയിലെ പ്രാദേശിക സ്വാതന്ത്ര്യ പ്രസ്ഥാനങ്ങളുമായി ബന്ധം നിലനിർത്താൻ ഒരു അർദ്ധ സ്വയംഭരണാധികാര യൂണിറ്റ് സ്ഥാപിച്ചു. തെക്കു കിഴക്കൻ ഏഷ്യയിൽ രണ്ടാം ലോകമഹായുദ്ധം ആരംഭിക്കുന്നതിനുമുമ്പ് സ്ഥാപിച്ച രണ്ട് യൂണിറ്റുകൾ: മിനാമി കികാൻ, എഫ് കികാൻ എന്നിവയായിരുന്നു.
ലോണ്ടോംഗ്
മറ്റ് രീതികൾ ഉപയോഗിച്ചാണ് നിർമ്മിച്ചതെങ്കിലും, മലേഷ്യയിൽ ഇതിനെ നാസി ഹിംപിറ്റ് (ലിറ്റ്. "അമർത്തിയ അരി") എന്ന് വിളിക്കുന്നു.
ലോണ്ടോങ്ങിന്റെ ചെറിയ പതിപ്പാണ് അരേം-ആരെം, പച്ചക്കറികളും ഇടയ്ക്കിടെ മാംസവും നിറച്ച് ലഘുഭക്ഷണമായി കഴിക്കുന്നു.
എഫ് കികാൻ
ചരിത്രം
പേൾ ഹാർബർ ആക്രമണത്തിനു ശേഷം 15-ആം ആർമിയെ മലയയുമായുള്ള ആക്രമണത്തിന് ചുമതലപ്പെടുത്തി. അക്കാലത്ത് കെയ്ദയിലെ സുൽത്താൻ അബ്ദുൽ ഹമീദ് ഹാലിം, കുടുംബാംഗങ്ങളെ എഫ് കികാൻ രക്ഷപ്പെടുത്തി. തന്റെ മകനും (ഭാവിയിൽ മലേഷ്യൻ പ്രധാനമന്ത്രിയും) തുങ്കു അബ്ദുൾ റഹ്മാൻ മലയ ജപ്പാനുമായി സഹകരിക്കണമെന്ന് ആവശ്യപ്പെടുന്ന ഒരു റേഡിയോ പ്രഖ്യാപനം നടത്തി. ബ്രിട്ടീഷുകാരനായ കെസാട്വാൻ മലാമു മുദയെ] അണിനിരത്താനും എഫ്-കികാൻ ശ്രമിച്ചുവെങ്കിലും, യുദ്ധം ആരംഭിച്ചതിനു ശേഷം ബ്രിട്ടീഷുകാരുടെ മിക്ക നേതൃത്വവും അറസ്റ്റ് ചെയ്തെങ്കിലും അതിന്റെ ആഘാതം ചെറുതായിരുന്നു.
ലോണ്ടോംഗ്
ഗാഡോ-ഗാഡോ, കരോക്ക്, കെറ്റോപ്രാക്, മറ്റ് പരമ്പരാഗത സലാഡുകൾ, സതയ് തുടങ്ങിയ നിലക്കടല സോസ് അടിസ്ഥാനമാക്കിയുള്ള വിഭവങ്ങൾക്കൊപ്പം ചൂടുള്ളതോ ഊഷ്മാവിലോ ഈ വിഭവം സാധാരണയായി വിളമ്പുന്നു. ലോണ്ടോങ് സയൂർ, സോട്ടോ, ഗുലായ്, കറികൾ തുടങ്ങിയ തേങ്ങാപ്പാൽ അടിസ്ഥാനമാക്കിയുള്ള സൂപ്പുകളുടെ അനുബന്ധമായി ഇത് കഴിക്കാം. വെർമിസെല്ലി നൂഡിൽസിന് പകരമായും ഇത് ഉപയോഗിക്കുന്നു.
ചരിത്രം
ലോണ്ടോങ്ങിന്റെ ഉത്ഭവം കെതുപത്തിൽ നിന്നാണ്. വാഴയില പൊതിയുന്നതിലോ ഇളം തെങ്ങിന്റെ ഇലയിലോ ആവിയിൽ വേവിച്ച അരിയുടെ പ്രധാന ചേരുവയിൽ നിന്നാണ് ഇവ രണ്ടും ഉണ്ടാക്കുന്നത്. തുടക്കത്തിൽ ലോണ്ടോങ്ങ് സാധാരണ ഭക്ഷണമായി മാത്രമേ കണക്കാക്കപ്പെട്ടിരുന്നുള്ളൂ. എന്നിരുന്നാലും, ഇസ്‌ലാം ജാവയിലേക്ക് വ്യാപിച്ചതിനുശേഷം, ലോണ്ടോങ്ങും കെട്ടുപട്ടും കഴിക്കുന്ന പാരമ്പര്യം ആരംഭിച്ചു. കേതുപത് ഉൾപ്പെടെയുള്ള ജാവനീസ് ആളുകൾക്ക് ലോണ്ടോങ്ങ് ആദ്യമായി പരിചയപ്പെടുത്തിയത് സുനൻ കലിജഗയാണ്. അക്കാലത്ത് സുനൻ കലിജഗ നടത്തിയ ദഅ്‌വയുടെ ഭാഗമാണിത്. ഗുലായ് സോസും പച്ചക്കറികളും, ചയോട്ടെ, ടെമ്പെ, ടോഫു, ടൗക്കോ, വേവിച്ച മുട്ട, സാമ്പൽ എന്നിവയ്‌ക്കൊപ്പമാണ് ലോണ്ടോങ്ങ് പലപ്പോഴും വിളമ്പുന്നത്.
എഫ് കികാൻ
ചരിത്രം
വടക്കൻ സുമാത്രയിലെ ആച്ചെ, ഇൻഡോനേഷ്യയിൽ ജപ്പാന്റെ അധിനിവേശത്തിനു പശ്ചാത്തലമൊരുക്കി ഡച്ച് സാമ്രാജ്യത്വ ഭരണത്തിനെതിരെ ഇന്തോനേഷ്യൻ പ്രതിരോധപ്രസ്ഥാനങ്ങളുമായി ബന്ധം പുലർത്തുന്നതിൽ എഫ്-കികാനും പ്രധാന പങ്കു വഹിച്ചു.
എന്നിരുന്നാലും F- കികാന്റെ ഏറ്റവും വലിയ വിജയം ഇൻഡ്യൻ ഇൻഡിപെൻഡൻറ് ലീഡർ ഗിയാനി പ്രീതി സിംഗ് ധില്ലോനും ക്യാപ്റ്റൻ മോഹൻ സിങ്ങുമായുള്ള ബന്ധത്തിലും, 40,000 ഇന്ത്യൻ തടവുകാരെ റിക്രൂട്ട് ചെയ്തതും പിന്നീട് ഇത് ഇന്ത്യൻ നാഷണൽ ആർമി രൂപീകരിക്കുന്നതിലേയ്ക്ക് നയിച്ചു. ഈ വികസനം ജപ്പാനീസ് സർക്കാരിനുവേണ്ടിയുള്ള വലിയ അട്ടിമറിയായിരുന്നു. ഇത് ഇന്ത്യയിലെ ബ്രിട്ടീഷ് സ്ഥാനത്തേക്ക് നേരിട്ട് ഭീഷണി ഉയർത്തുന്നതായിരുന്നു.
ലോണ്ടോംഗ്
തയ്യാറാക്കൽ
പരമ്പരാഗതമായി അരി ഭാഗികമായി വേവിക്കുന്നതുവരെ തിളപ്പിച്ച് ചുരുട്ടിയ വാഴയിലയിൽ മുറുകെ പാക്ക് ചെയ്താണ് ലോണ്ടോങ് ഉണ്ടാക്കുന്നത്. ലിഡി സെമാറ്റ്, തെങ്ങിൻ ഇലയുടെ മധ്യത്തിൽ നിന്ന് നിർമ്മിച്ച തടി സൂചി എന്നിവ ഉപയോഗിച്ച് ഇല ഉറപ്പിച്ചിരിക്കുന്നു. ഏകദേശം 90 മിനിറ്റ് തിളച്ച വെള്ളത്തിൽ പാകം ചെയ്യുന്നു. ഒതുക്കി വച്ചിരിക്കുന്ന അരി തണുത്തു കഴിഞ്ഞാൽ, അത് കടിയുള്ള കഷണങ്ങളായി മുറിക്കാം. റൈസ് കേക്കിന്റെ പ്രതലത്തിൽ വാഴയില ഉരസുമ്പോൾ അവശേഷിപ്പിക്കുന്ന ക്ലോറോഫിൽ കാരണം ലോണ്ടോങ്ങിന്റെ പുറംഭാഗങ്ങൾക്ക് സാധാരണയായി പച്ചകലർന്ന നിറമായിരിക്കും.
വേവിക്കാത്ത അരി ഒരു മസ്‌ലിൻ ബാഗിൽ വയ്ക്കുന്നത്, തുടർന്ന് വെള്ളം അകത്തേയ്ക്ക് കടക്കാൻ അനുവദിക്കുകയും അരി ഒരു സോളിഡ് പിണ്ഡം ഉണ്ടാക്കുകയും ചെയ്യുന്നതാണ് ലോണ്ടോങ്ങ് പാകം ചെയ്യുന്നതിനുള്ള ഇതര മാർഗ്ഗങ്ങൾ. വാണിജ്യപരമായി ലഭ്യമായ പ്ലാസ്റ്റിക് പൗച്ചുകൾ ഉപയോഗിക്കുന്നതാണ് ജനപ്രിയവും എളുപ്പവുമായ മറ്റൊരു രീതി; അരി നിറച്ച്, സൂചി കൊണ്ട് കുത്തി, പൊതിയിലേക്ക് വെള്ളം ഒഴുകാൻ അനുവദിക്കുന്നതിന് ചെറിയ ദ്വാരങ്ങൾ സൃഷ്ടിക്കുന്നു. അരി പാകമാകുന്നതുവരെ തിളപ്പിച്ച് സഞ്ചി പൂർണ്ണമായും നിറയ്ക്കുന്നു. ഈ രീതി വാഴയിലയുടെ ദ്രാവക പ്രവേശനക്ഷമതയെ അനുകരിക്കാൻ ഉദ്ദേശിച്ചുള്ളതാണ്. എന്നിരുന്നാലും, മെച്ചപ്പെട്ട ആരോഗ്യത്തിനും പാരിസ്ഥിതിക കാരണങ്ങൾക്കും ജൈവ വാഴയിലയുടെ ഉപയോഗം വളരെ ശുപാർശ ചെയ്യപ്പെടുന്നു.
എഫ് കികാൻ
ചരിത്രം
1942-ൽ സിങ്കപ്പൂരിൽ ബ്രിട്ടീഷുകാർ കീഴടങ്ങിയതിനുശേഷം എഫ് കികാനെ പിരിച്ചുവിട്ടു. പകരം ഇന്ത്യൻ നാഷനൽ ആർമിയിലും ജപ്പാനീസ് ആർമിയിലും പ്രവർത്തനങ്ങൾ ഏകോപിപ്പിക്കുന്നതിനായി പുതിയ രഹസ്യഏജൻസി ഐവകുറോ കിക്കൻ അല്ലെങ്കിൽ ഐ- കക്കൻ നിലവിൽ വന്നു.
അവലംബങ്ങൾ
വർഗ്ഗം:ഇന്ത്യൻ നാഷണൽ ആർമി
ലാലൂർ
തൃശ്ശൂർ മുൻസിപ്പൽ കോർപ്പറേഷന്റെ വാർഡ് 49 ഉൾപ്പെടുന്ന സ്ഥലമാണ് ലാലൂർ. 108 ദുർഗ്ഗാക്ഷേത്രങ്ങളിൽ ഒന്നായ ലാലൂർ കാർത്ത്യായനി ക്ഷേത്രം ഇവിടെ സ്ഥിതി ചെയ്യുന്നു.
വർഗ്ഗം:തൃശ്ശൂരിന്റെ നഗരപ്രാന്തങ്ങൾ
ഇളയത്
കേരളത്തിലെ ഹിന്ദുക്കളിലെ അമ്പലവാസികളിൽ ഉൾപ്പെടുന്ന ഒരു ബ്രാഹ്മണജാതിയാണ് ഇളയത് അഥവാ എളയത്. നായന്മാരുടെ ശ്രാദ്ധാദികർമങ്ങളിൽ പൗരോഹിത്യവും നായന്മാരുടെ ക്ഷേത്രങ്ങളിൽ പൂജയുമാണ് ഇവരുടെ കുലവൃത്തി. ഇളയതു ജാതിയിൽപ്പെട്ട സ്ത്രീകളെ ഇളയോരമ്മ, ഇളോരമ്മ, ഇളോർമ, എളോർമ, ഇളയമ്മ, കുഞ്ഞമ്മ എന്നെല്ലാം പറയുന്നു. ഉപനയനം, സമാവർത്തനം തുടങ്ങിയ സംസ്കാരങ്ങൾ അനുഷ്ഠിക്കുന്നവരാണ് ഇളയതുമാർ.
മലയാളബ്രാഹ്മണരിലെ താണനിലയിലുള്ള ഒരു ജാതിയാണ് ഇളയത്. ചിലർ ഇവരെ അമ്പലവാസികൾ എന്ന് വർഗീകരിക്കുന്നതിനു പകരം ന്യൂനജാതികൾ എന്ന വർഗത്തിൽ പെടുത്താറുണ്ട്. നമ്പൂതിരികമാർ ഇവരെ പാപിഷ്ടർ എന്ന ഗണത്തിൽ പെടുത്തുന്നു. വൈദികസംസ്കാരം സ്വീകരിക്കാത്തവർക്കും ശൂദ്രനായൻമാർക്കും വേണ്ടി വേദപൗരോഹിത്യം നിർവഹിച്ചക്കുന്നവരാകയാലാണ് ഇവരെ പാപിഷ്ടർ എന്നും ന്യൂനബ്രാഹ്മണർ എന്നും കണക്കാക്കുന്നത്. പാപിഷ്ടർ എന്ന ഗണത്തിലുൾപ്പെടുന്ന മറ്റു ജാതികളാണ് മൂത്തത് (മൂസ്സത്), നമ്പ്യാതിരി എന്നിവ.
പ്രശസ്തർ
വർഗ്ഗം:ബ്രാഹ്മണർ
രേഖ രതീഷ്
ജീവിതരേഖ
തിരുവനന്തപുരത്താണ് ജനനം. എങ്കിലും വളർന്നതു ചെന്നൈയിലാണ്. മാതാപിതാക്കൾ ചലച്ചിത്രരംഗത്തുള്ളവരായിരുന്നു. അച്ഛൻ രതീഷ് അറിയപ്പെടുന്ന ഡബ്ബിങ്ങ് കലാകാരനായിരുന്നു. അമ്മ രാധാമണി (പി.കെ. രാധാദേവി) നാടക-സിനിമാനടിയും ഡബ്ബിങ്ങ് കലാകാരിയുമായിരുന്നു. ശാരിക സന്തോഷ്, ശശികല എന്നിവരാണ് സഹോദരങ്ങൾ. 18 വയസ്സുള്ളപ്പോൾ യൂസഫിനെ വിവാഹം ചെയ്തെങ്കിലും ദാമ്പത്യം അധികകാലം നീണ്ടു നിന്നില്ല. രണ്ടാമത് വിവാഹം ചെയ്ത നടൻ നിർമൽ പ്രകാശിനെയായിരുന്നു. എന്നാൽ അദ്ദേഹത്തിന്റെ മരണശേഷം മൂന്നാമത്, കമൽ റോയ് നെ വിവാഹം ചെയ്തുവെങ്കിലും ആ ദാമ്പത്യവും അധികകാലം നീണ്ടുനിന്നില്ല. നാലാമത്തെ വിവാഹം അഭിഷേകുമായിട്ടായിരുന്നു. ഈ ബന്ധത്തിൽ അയൻ എന്ന ആൺകുഞ്ഞുണ്ട്.
അഭിനയജീവിതം
4 വയസുള്ളപ്പോൾ ഉന്നൈ നാൻ സന്തിത്തെൻ എന്ന തമിഴ് ടി.വി. പരമ്പരയിൽ രേവതിയുടെ ബാല്യകാലം അവതരിപ്പിച്ചു. ക്യാപ്റ്റൻ രാജുവാണ് രേഖയെ സീരിയലിലേക്ക് വീണ്ടും കൈപിടിച്ചുകൊണ്ടുവന്നത്. 14 വയസ്സുള്ളപ്പോളാണ് ആദ്യമായി മലയാളത്തിൽ അഭിനയിക്കുന്നത്. ശ്രീവത്സൻ സംവിധാനം ചെയ്ത നിറക്കൂട്ടുകൾ എന്ന പരമ്പരയിലാണ് അരങ്ങേറ്റം കുറിച്ചത്. പിന്നീട് എ. എം. നസീർ സംവിധാനം നിർവ്വഹിച്ച മനസ്സ് എന്ന പരമ്പരയിൽ അഭിനയിച്ചു. പിന്നീട് ദേവി, കാവ്യാഞ്ജലി എന്നീ പരമ്പരകളിൽ അഭിനയിച്ചു. കുറച്ചു കാലത്തെ ഇടവേളക്ക് ശേഷം മഴവിൽ മനോരമയിലെ ആയിരത്തിൽ ഒരുവൾ എന്ന പരമ്പരയിലൂടെ മഠത്തിലമ്മ എന്ന വേഷം ചെയ്ത് തിരിച്ച് ജനശ്രദ്ധപിടിച്ചു പറ്റി.
റഫറൻസുകൾ
<References/>
വർഗ്ഗം:മലയാള ടെലിവിഷൻ നടിമാർ
തവിടൻ സ്കുവ
Stercorarius antarcticus എന്നു ശസ്ത്രീയ നാമമുള്ള തവിടൻ സ്കൂവയെ ആംഗലത്തിൽ Antarctic skua, subantarctic skua, southern great skua, southern skuaഎന്നൊക്കെ വിളിക്കുന്നു. ഇതൊരു വലിയ കടല് പക്ഷിയാണ്.
പ്രജനനം
മത്സ്യം, മുട്ട, ചെറിയ സസ്തനികൾ, അഴുകിയ വസ്തുക്കൾ എന്നിവ കഴിക്കുന്നു.
രൂപ വിവരണം
52-64 സെ.മീ നീളം, 126-160 സെ.മീ ചിറകു വിരിപ്പ്, 1.2-2.18 കി.ഗ്രാം
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:കടൽപക്ഷികൾ
ആനുലസ് ഓഫ് സിൻ
കണ്ണിന്റെ ഓർബിറ്റിന്റെ അഗ്രഭാഗത്ത് ഒപ്റ്റിക് നാഡിക്ക് ചുറ്റിനുമായി കാണപ്പെടുന്ന നാരുകളുള്ള ടിഷ്യു വളയമാണ് ആനുലസ് ഓഫ് സിൻ. ഇത് ആനുലാർ ടെൻഡൺ, കോമൺ ടെൻഡനസ് റിങ് എന്നീ പേരുകളിലും അറിയപ്പെടുന്നു. നാല് റെക്ടസ് പേശികളുടെ (എക്സ്ട്രാഒക്യുലർ പേശികൾ) പൊതുവായ ഉത്ഭവ സ്ഥാനമാണിത്.
സുപ്പീരിയർ ഓർബിറ്റൽ ഫിഷറിന്റെ പ്രദേശങ്ങൾ വിഭജിക്കാൻ ഇത് ഉപയോഗിക്കാം.
ഒപ്റ്റിക് നാഡിക്ക് ചുറ്റുമുള്ള ധമനികളെ ചിലപ്പോൾ "സർക്കിൾ ഓഫ് സിൻ-ഹാലർ" ("CZH") എന്ന് വിളിക്കുന്നു. ഈ വാസ്കുലർ ഘടനയെ ചിലപ്പോൾ "സർക്കിൾ ഓഫ് സിൻ" എന്നും വിളിക്കാറുണ്ട്.
ഇനിപ്പറയുന്ന ഘടനകൾ ടെൻഡനസ് റിംഗിലൂടെ കടന്നുപോകുന്നു:
പേര്
ജോഹാൻ ഗോട്ട്ഫ്രഡ് സിന്നിന്റെ പേരാണ് ഇതിന് നൽകിയിരിക്കുന്നത്. ഇതേ വ്യക്തിയുടെ പേരിൽ അറിയപ്പെടുന്ന സോണ്യൂൾ ഓഫ് സിന്നുമായി ഇത് തെറ്റിദ്ധരിക്കരുത്.
പരാമർശങ്ങൾ
വർഗ്ഗം:നേത്ര ഘടന വർഗ്ഗം:കണ്ണ് വർഗ്ഗം:നേത്ര ഘടന
ഫ്ലോറ, സുരിനാം
സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് ഫ്ലോറ. 2012 ലെ സെൻസസിലെ ഇവിടത്തെ ജനസംഖ്യ 19,538 ആയിരുന്നു.
അവലംബം
വർഗ്ഗം:സുരിനാമിലെ റിസോർട്ടുകൾ വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
മൃദുല ഗാർഗ്
ഹിന്ദിയിലും ഇംഗ്ലീഷിലുമെഴുതുന്ന ഒരു സാഹിത്യകാരിയാണ് മൃദുല ഗാർഗ് (ജനനം : 1938). ഇരുപതിലധികം കൃതികൾ നോവൽ,ചെറുകഥ, ഉപന്യാസം എന്നീ വിഭാഗങ്ങളിലായി അവർ പ്രസിദ്ധീകരിച്ചിട്ടുണ്ട്. 2013 ലെ ഹിന്ദി നോവലിനുള്ള കേന്ദ്ര സാഹിത്യ അക്കാദമി പുരസ്കാരം മൃദുലയുടെ മിൽജുൽ മാൻ എന്ന കൃതിക്ക് ലഭിച്ചു.
ജീവിതരേഖ
സാമ്പത്തികശാസ്ത്രത്തിൽ ബിരുദാനന്തര ബിരുദം നേടിയിട്ടുള്ള മൃഥുല കുറച്ചു കാലം ദില്ലി സർവകലാശാലയിൽ അദ്ധ്യാപികയായിരുന്നു.
അവലംബം
വർഗ്ഗം:ഹിന്ദി നോവലെഴുത്തുകാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:1938-ൽ ജനിച്ചവർ
പച്ചമരപ്പൊട്ടൻ
അവലംബം
വർഗ്ഗം:കേരളത്തിലെ പക്ഷികൾ വർഗ്ഗം:ഇന്ത്യയിലെ പക്ഷികൾ
വന്ദന ദാസ് കൊലപാതകം
കേരളത്തിലെ കൊട്ടാരക്കരയിൽ 2023 മെയ് 10 നാണ് '''ഡോ. വന്ദന ദാസിന്റെ''' കൊലപാതകം നടന്നത്. പോലീസ് കൊട്ടാരക്കര താലൂക്ക് ആശുപത്രിയിൽ എത്തിച്ച പ്രതി ആശുപത്രി ഡ്യൂട്ടിക്കിടെ വന്ദനയെ കുത്തി കൊലപ്പെടുത്തുകയായിരുന്നു. കൊല്ലം പൂയപ്പള്ളി സ്വദേശിയും സ്‌കൂൾ അധ്യാപകനുമായ 42 കാരനാണ് കൊലപാതകി. കൊലപാതകം കേരളത്തിലെ ആരോഗ്യപ്രവർത്തകർക്കിടയിൽ രോഷത്തിന് കാരണമായി. ആരോഗ്യപ്രവർത്തകർക്കെതിരെ അക്രമാസക്തമായ പ്രവൃത്തികൾ ചെയ്യുന്നവർക്കെതിരെ കർശനമായ നിയമനടപടി സ്വീകരിക്കണമെന്ന് അവർ ആവശ്യപ്പെട്ടു.
കൊലപാതകം
വന്ദന ദാസ് കൊല്ലത്തെ അസീസിയ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിൽ പഠിച്ച 23 കാരിയായ മെഡിക്കൽ ഡോക്ടറായിരുന്നു. ഇന്റേൺഷിപ്പ് പരിശീലനത്തിന്റെ ഭാഗമായി കൊട്ടാരക്കര താലൂക്ക് ആശുപത്രിയിൽ ജോലി ചെയ്യുകയായിരുന്നു. 2023 മെയ് 10 ന് പുലർച്ചെ 4:30 ന് കൊട്ടാരക്കര താലൂക്ക് ആശുപത്രിയിൽ ഒരു കുറ്റവാളിയെ പോലീസ് വൈദ്യപരിശോധനയ്ക്ക് കൊണ്ടുവന്നു.
പോലീസ് പറയുന്നതനുസരിച്ച്, അപ്പർ പ്രൈമറി സ്കൂൾ അധ്യാപകനായ സന്ദീപിനെ പൂയപ്പള്ളിയിൽ ഒരു കാലിൽ മുറിവേറ്റ നിലയിൽ കണ്ടെത്തി. മദ്യലഹരിയിലായിരുന്ന ഇയാളെ പോലീസ് പിടികൂടി വൈദ്യപരിശോധനയ്ക്കായി ആശുപത്രിയിലേക്ക് കൊണ്ടുപോയി. അടുത്ത ബന്ധു ഉൾപ്പെടെ രണ്ടുപേരാണ് ആശുപത്രിയിൽ എത്തിയത്. ആശുപത്രിയിൽ ഡ്യൂട്ടിയിലുണ്ടായിരുന്ന പൊലീസുകാരനെയും ആശുപത്രിയിലെ ഡ്രസിങ് റൂമിലിരുന്ന് മറ്റൊരാളെയും സന്ദീപ് ആക്രമിക്കാൻ തുടങ്ങി. ഇത് കണ്ട് ഡോക്ടർ വന്ദന ഒഴികെ ചുറ്റുമുള്ളവരെല്ലാം ഓടി രക്ഷപ്പെട്ടു. തുടർന്ന് സന്ദീപ് ഡ്രസിങ് റൂമിൽ നിന്ന് കത്രിക എടുത്ത് ഡോക്ടർ വന്ദനയെ ഒന്നിലധികം തവണ കുത്തുകയായിരുന്നു. അവളുടെ നെഞ്ചിലും കഴുത്തിലും ഒന്നിലധികം മുറിവുകൾ ഉണ്ടായി, ഉടൻ തന്നെ അവരെ തിരുവനന്തപുരത്തെ ആശുപത്രിയിലേക്ക് കൊണ്ടുപോയി, അവിടെ അവൾ മരിച്ചു.
പ്രതികരണം
ഇരയ്ക്ക് നീതി ലഭിക്കണമെന്ന് ആവശ്യപ്പെട്ട് ഇന്റേൺ ഡോക്ടർമാരുടെ സംഘടനയായ ഹൗസ് സർജൻസ് അസോസിയേഷൻ ഓഫ് കേരള പ്രതിഷേധ പ്രകടനവും മുദ്രാവാക്യങ്ങളും ഉയർത്തി. Dr. ദാസിന്റെ മരണത്തിൽ കേരള ഗവൺമെന്റ് മെഡിക്കൽ ഓഫീസേഴ്‌സ് അസോസിയേഷനും ഇന്ത്യൻ മെഡിക്കൽ അസോസിയേഷനും ഒരു ദിവസത്തെ കേരള വ്യാപകമായി പ്രതിഷേധത്തിന് ആഹ്വാനം ചെയ്തു. സംഭവം ഡോക്ടർമാരുടെ ഇടയിൽ രോഷം ആളിക്കത്തിച്ചു, ഗവൺമെന്റും ആശുപത്രികളും ഇന്റേണുകൾക്ക് മോശം ജോലി സാഹചര്യങ്ങളാണെന്നും അക്രമത്തിനെതിരെ ഡോക്ടർമാർക്ക് സുരക്ഷയില്ലെന്നും ആരോപിച്ചു.
റഫറൻസുകൾ
വർഗ്ഗം:സ്ത്രീകൾക്കെതിരായ കുറ്റകൃത്യങ്ങൾ ഇന്ത്യയിൽ
കളരി
ലഘുചിത്രം|
കേരളത്തിൽ നിലനിന്നിരുന്ന ആയോധന വിദ്യകൾ അഭ്യസിപ്പിച്ചിരുന്ന സ്ഥലമാണ് കളരി. കളരികളിൽ മർമ്മവിദ്യകൾ കളരിപ്പയറ്റ് തുടങ്ങിയ പല അഭ്യാസങ്ങളും പഠിപ്പിച്ചിരുന്നു.കടത്തനാട്ടിലെ കളരികൾ ചരിത്ര പ്രശസ്തമാണ്. കളരി എന്ന വാക്കു തന്നെ സൈനികാഭ്യാസത്തിനുള്ള സ്ഥലം എന്നർഥം വരുന്ന ഖലൂരിക എന്ന സംസ്കൃത പദത്തിൽ നിന്നുമാണ് മലയാളത്തിലെത്തിയത് എന്ന് അഭിപ്രായമുണ്ട്. എം.ഡി. രാഘവൻ രചിച്ച ഫോക് പ്ലേയ്സ് ആൻഡ് ഡാൻസസ് എന്ന ഗ്രന്ഥത്തിലാണ് ഇത് ആദ്യമായി ഉന്നയിച്ചുകാണുന്നത്. എന്നാൽ അതിനേക്കാൾ മുൻപ് തന്നെ കളം, മുതുമരത്തുമൺ കളരി എന്നീ പ്രയോഗങ്ങൾ സംഘകാലത്തിലെ കൃതിയായ പത്തുപാട്ടിൽ കാണുന്നുമുണ്ട്. ഭാരതത്തിൽ ആയുധാഭ്യാസത്തിനും വ്യായാമത്തിനുമായി ഇത്തരം കേന്ദ്രങ്ങൾ പലപ്രദേശങ്ങളിലും നിലനിന്നിരുന്നതായും അവ പ്രാദേശികനാമങ്ങളിൽ അറിയപ്പെട്ടിരുന്നതായും കാണാം. സാമൂഹിക വ്യവസ്ഥയുടെ ഭാഗമായി രൂപം കൊണ്ട ഇത്തരം കേന്ദ്രങ്ങളെ അവയിലെ പരിശീലന സമ്പ്രദായങ്ങളുടേയും ആയോധനമുറകളുടേയും അടിസ്ഥാനത്തിൽ പരിശോധിക്കുമ്പോൾ കേരളത്തിലെ കളരികൾ വ്യത്യസ്തത പുലർത്തുന്നു.
മെയ്ക്കളരി
ആയോധന കല അഥവാ കായികാഭ്യാസം നൽകിയിരുന്ന വിദ്യാകേന്ദ്രങ്ങളെ മെയ്ക്കളരി എന്ന് വിളിച്ചിരുന്നു. ഇത്തരം കളരികളുടെ ഗുരുക്കന്മാരെ കളരി പണിക്കർ അഥവാ കളരി കുറുപ്പ് എന്നാണു അറിയപ്പെട്ടിരുന്നതും ചില പ്രദേശങ്ങളിൽ കളരി അദ്ധ്യാപകരെ ഗുരുക്കൾ എന്നും അഭിസംബോധന ചെയ്തിരുന്നു.
എഴുത്ത് കളരി
കേരളത്തിൽ പഴയകാലത്ത് കുട്ടികളെ എഴുത്ത്പഠിപ്പിച്ചിരുന്ന സ്ഥലങ്ങളെയാണു എഴുത്തുകളരി എന്നറിയപ്പെട്ടിരുന്നത്. മണൽ നിലത്ത് വിരിച്ച് അതിൽ വിരലു കൊണ്ട് എഴുതി പഠിപ്പിക്കുന്നു. കണിയാർ, കളരി പണിക്കർ സമുദായക്കാരായിരുന്നു പ്രാചീന കാലം മുതൽ കേരള ജനതയ്ക്ക് അറിവു പകർന്നു നൽകിയിരുന്നതു. അതിനാൽ ഇവരെ തിരുവിതാംകൂർ പ്രദേശത്തു ആശാൻ എന്ന സഥാനപ്പേരിൽ അറിയപ്പെട്ടിരുന്നു.മലബാർ മേഖലയിൽ എഴുത്താശാൻ, നിലത്തെഴുത്താശാൻ ഗുരുനാഥൻ എന്നും അറിയപ്പെട്ടിരുന്നു.
ഇതുകൂടി കാണുക
വർഗ്ഗം:ആയോധനകല
വിഷ്ണുപന്ത് മൊറെശ്വർ ഛത്രെ
ആധുനിക ഇന്ത്യൻ സർക്കസിന്റെ തുടക്കക്കാരനും, ഇന്ത്യന് സർക്കസിന്റെ പിതാവും (കീലേരി കുഞ്ഞിക്കണ്ണനെയും ഇന്ത്യൻ സർക്കസിന്റെ പിതാവായി വിശേഷിപ്പിക്കാറുണ്ട് ) ആയി വിശേഷിപ്പിക്കുന്ന വ്യക്തിയാണ് വിഷ്ണുപന്ത് മൊറെശ്വർ ഛത്രെ (1840-1905).
ജീവിതരേഖ
മഹാരാഷ്ട്രയിലെ സംഗാലിയിലെ അംഗൽഖോപ്പ് എന്ന ചെറിയ ഗ്രാമത്തിലാണ് അദ്ദേഹം ജനിച്ചത്. അച്ഛൻ മൊറേശ്വർ ഛത്രെ ജംഘണ്ടി കൊട്ടാരത്തിലെ ഖജാൻജിയായിരുന്നു. കുട്ടിക്കാലത്ത് തന്നെ ഛത്രെ പക്ഷികളോടും മൃഗങ്ങളോടും വലിയ ഇഷ്ടം സൂക്ഷിച്ചിരുന്നു.
അച്ഛൻ്റെ നിർബന്ധപ്രകാരം തൻ്റെ പതിനാറാം വയസ്സിൽ അദ്ദേഹം വിവാഹിതനായി. വിവാഹ ശേഷം അച്ഛൻ്റെ നിർദ്ദേശപ്രകാരം രാംദുർഗ്ഗ് കൊട്ടാരത്തിലെ കുതിരാലയത്തിൽ ജോലിക്ക് കയറി. രാംദുർഗ്ഗിൽ അധികനാൾ കഴിയുന്നതിന് മുമ്പ് സ്വന്തം ഇഷ്ടപ്രകാരം മദ്ധ്യപ്രദേശിലെ ഗ്വാളിയോറിലേക്ക് മാറി. ഗ്വാളിയോർ കൊട്ടാരത്തിലെ കുതിരാലയത്തിൽ ജോലി നോക്കവേ അക്കാലത്തെ മികച്ച കുതിര പരിശീലകനായ ബാബാ സാഹിബ് ആപ്തെ, കുതിരകളുടെ സ്വഭാവ സവിശേഷതകളും കുതിരകളെ എങ്ങനെ പരിശീലിപ്പിക്കണമെന്നും ഒക്കെ ഛത്രെയെ പഠിപ്പിച്ചു. ഗ്വാളിയോറിൽ ഉള്ള കാലത്ത് തന്നെ സംഗീതത്തോടുള്ള ഇഷ്ടം കാരണം ഉസ്താദ് ഹദ്ദു ഖാൻ്റെ കീഴിൽ ഹിന്ദുസ്ഥാനി ശാസ്ത്രീയ സംഗീതവും പഠിച്ചിരുന്നു അദ്ദേഹം.
ഗ്വാളിയോറിന് ശേഷം ഛത്രെ സംഗാലിയിലെ കുരുന്ദ്‌വാഡ് എന്ന നാട്ടുരാജ്യത്തിലെ രാജാവായ ബാലസാഹിബ് പട്വർധന്റെ കുതിരാലയത്തിന്റെ പ്രധാന ചുമതലക്കാരനായി മാറി. ഛത്രെയെ പുതിയ സർക്കസ് കമ്പനി തുടങ്ങാൻ സഹായിച്ചവരിൽ ബാലാ സാഹിബും ഉണ്ടായിരുന്നു.
1890 ൽ അദ്ദേഹം സർക്കസിൻ്റെ ചുമതലകളെല്ലാം സഹോദരനെ ഏൽപ്പിച്ച് തൻ്റെ അന്നത്തെ സംഗീത ഗുരുവായ ഉസ്താദ് റഹ്മത്ത് ഖാനോടൊപ്പം ഇൻഡോറിൽ താമസമാക്കി. പ്രമേഹരോഗിയായ അദ്ദേഹം 1905 ഫെബ്രുവരി 20ന് ഇൻഡോറിൽ വെച്ച് മരണപ്പെട്ടു.
ഇന്ത്യൻ സർക്കസിന്റെ ജനനം
1879 ൽ ഗ്യൂസെപ്പെ ചിയാരിനിയുടെ റോയൽ ഇറ്റാലിയൻ സർക്കസ് ഇന്ത്യയിൽ പര്യടനം നടത്തി. തന്റെ എല്ലാ ഷോയും തുടങ്ങുന്നതിന് മുന്പ് ചിയാരിനി ഇന്ത്യക്ക് ശരിയായ സർക്കസ് ഇല്ലെന്നും ഒരെണ്ണം വികസിപ്പിക്കുന്നതിന് ഇനിയും ഒരുപാട് വർഷങ്ങൾ കാത്തിരിക്കേണ്ടതുണ്ടെന്നും അദ്ദേഹം സദസ്സിനോട് പറയുമായിരുന്നു. അതോടൊപ്പം, ആറുമാസത്തിനുള്ളിൽ തന്റെ ധീരമായ സ്റ്റേജ് ഇഫക്റ്റുകൾ ആവർത്തിക്കാൻ കഴിയുന്ന ഏതൊരാൾക്കും “ആയിരം ബ്രിട്ടീഷ് ഇന്ത്യൻ രൂപ” യും ഒരു കുതിരയും സമ്മാനമായി വാഗ്ദാനം ചെയ്തിരുന്നു. ചിയാരിനിയുടെ വെല്ലുവിളി സ്വീകരിച്ച ഛത്രെ, ആറ് മാസമല്ല, മൂന്ന് മാസത്തിനുള്ളിൽ തന്നെ കുറുന്ദ്‌വാഡിൽ സ്വന്തം കുതിരകളുമായി അഭ്യാസ പ്രകടനം നടത്തുമെന്ന് പ്രഖ്യാപിച്ചു. 1880 മാർച്ച് 20 ന് കുറുന്ദ്വാഡ് കൊട്ടാരം മൈതാനത്ത് തന്റെ സർക്കസുമായി ഛത്രെ തയ്യാറായി എത്തിയെങ്കിലും ചിയാരിനി ഇത് കാണാൻ എത്തിയില്ല.
നഷ്ടത്തിലായ ചിയാരിനിയുടെ കമ്പനിയിലെ സർക്കസ് സാമഗ്രികളിൽ ഏറെയും വിഷ്ണുപന്ത് ഛാത്രെ വാങ്ങി. പിന്നീട് ഒരു വർഷത്തിനുള്ളിൽ തന്നെ അദ്ദേഹം ഗ്രേറ്റ് ഇന്ത്യൻ സർക്കസ് എന്ന പേരിൽ പുതിയ സർക്കസ് കമ്പനി ഉണ്ടാക്കി. ഇന്ത്യയിലെ ആദ്യത്തെ സർക്കസ് കമ്പനി ഇതാണ്. തൻ്റെെ സർക്കസിൽ ഒരു വനിതാ സാന്നിദ്ധ്യം ആവശ്യമാണെന്ന് കരുതിയ ഛത്രെ തൻ്റെ രണ്ടാം ഭാര്യ അവുദാ ഭായി പരുലേൽക്കർക്ക് സിംഗിൾ ട്രപ്പീസിലും മൃഗങ്ങളുമൊത്തുള്ള പ്രകടനത്തിലും പരിശീലനം നൽകി കൂടെക്കൂട്ടിയിരുന്നു.
ബോംബെയിൽ ചിയാരിനിയുടെ പ്രദർശനം നടന്ന അതേ സ്ഥലത്ത് ഉൾപ്പടെ ഇന്ത്യയുടെ വിവിധ ഭാഗങ്ങളിലും ശ്രീലങ്ക, സിംഗപ്പൂർ, ക്വാലാലംപൂർ, ജക്കാർത്ത, ജപ്പാൻ എന്നിവിടങ്ങലിലും ഛത്രെയുടെ ഗ്രേറ്റ് ഇന്ത്യൻ സർക്കസ് പര്യടനം നടത്തി. ഒടുവിൽ അദ്ദേഹം തന്റെ സർക്കസ് കമ്പനിയെ തന്റെ കസിന്റെ കമ്പനിയുമായി ലയിപ്പിച്ച് കാർലേക്കർ ഗ്രാൻഡ് സർക്കസ് എന്ന പേരിൽ പുതിയ കമ്പനി രൂപീകരിച്ചു. കാർലേക്കർ ഗ്രാൻഡ് സർക്കസ് 1935 വരെ നീണ്ടുനിന്നു.
കീലേരി കുഞ്ഞിക്കണ്ണനുമൊത്ത്
1887 ൽ ഗ്രേറ്റ് ഇന്ത്യൻ സർക്കസ് തലശ്ശേരിയിൽ പര്യടനം നടത്തിയപ്പോൾ കളരി ഗുരുവായ കീലേരി കുഞ്ഞിക്കണ്ണനും ഛത്രെയും കണ്ട്മുട്ടി. ഈ സന്ദർശനത്തിൽ കീലേരിയും ഛത്രെയും തമ്മിൽ ഒരു കരാർ ഒപ്പിട്ടു, അതനുസരിച്ച് കീലേരി സർക്കസിലേക്ക് പരിശീലകരെ പരിശീലിപ്പിക്കാൻ സമ്മതിക്കുകയും ഛത്രെ അവർക്ക് ജോലി നൽകാമെന്ന് സമ്മതിക്കുകയും ചെയ്തു. ഈ കൂടിക്കാഴ്ച രാജ്യത്തെ ആദ്യത്തെ സർക്കസ് അക്കാദമിയുടെ വികാസത്തിലേക്ക് നയിച്ചു.
പുരസ്കാാരങ്ങളും അംഗീകാരങ്ങളും
ബോംബെ യൂണിവേഴ്സിറ്റി അദ്ദേഹത്തെ "പ്രൊഫസർ" എന്ന പദവി നൽകി ആദരിച്ചിരുന്നു.
അവലംബം
വർഗ്ഗം:സർക്കസ് ഉടമകൾ വർഗ്ഗം:മഹാരാഷ്ട്രയിൽ ജനിച്ചവർ വർഗ്ഗം:1840-ൽ ജനിച്ചവർ വർഗ്ഗം:1905-ൽ മരിച്ചവർ വർഗ്ഗം:ഇന്ത്യക്കാരായ സർക്കസ് കലാകാരന്മാർ
ത്രിമാന ചലച്ചിത്രം
ലഘുചിത്രം|ത്രിമാനസിനിമ ആസ്വദിക്കുന്നവർ അനുയോജ്യമായ സങ്കേതങ്ങൾ ഉപയോഗിച്ച് ത്രിമാനക്കാഴ്ച എന്ന അനുഭവം ഉളവാക്കുന്ന ചലച്ചിത്രങ്ങളാണ് ത്രിമാന ചലച്ചിത്രങ്ങൾ. വസ്തുവിന്റെ നീളം, വീതി, ഉയരം എന്നിവ കൂടി ത്രിമാന സിനിമയിൽ പ്രേക്ഷകർക്ക് അനുഭവവേദ്യമാകുന്നു. വിവിധ തരം സങ്കേതങ്ങളാണ് ത്രിമാന സിനിമയ്ക്കായി പ്രയോജനപ്പെടുത്താറുള്ളത്.
പോളറോയിഡ് സാങ്കേതികവിദ്യ
ലഘുചിത്രം|പോളറോയിഡ് ഉപയോഗിച്ചിരിക്കുന്ന കണ്ണട തീയേറ്ററുകളിൽ പോയി കാണാനാവുന്ന ത്രിമാന സിനിമകളിൽ ഭൂരിഭാഗവും പോളറൈസേഷൻ എന്ന പ്രകാശപ്രതിഭാസത്തെ പ്രയോജനപ്പെടുത്തുകയാണ് ചെയ്തിട്ടുള്ളത്. രണ്ടു ക്യാമറകൾ ഉപയോഗിച്ചാണ് ചലച്ചിത്രം ഷൂട്ട് ചെയ്യുന്നത്. ലെൻസുകൾക്ക് മുൻപിലായി പോളറോയിഡുകൾ സ്ഥാപിച്ചിരിക്കും. ഇതിൽ ഒരു പോളറോയിഡ് തിരശ്ചീനതലത്തിൽ പോളറൈസേഷൻ നടന്നിട്ടുള്ള പ്രകാശത്തെ മാത്രവും അടുത്ത പോളറോയിഡ് ലംബംതലത്തിൽ പോളറൈസേഷൻ നടന്നിട്ടുള്ള പ്രകാശത്തെ മാത്രവും കടത്തിവിടുന്നവയാണ്. തിരശ്ശീലയിൽ രണ്ടു ക്യാമറകൾ ഉപയോഗിച്ചു നിർമ്മിച്ച ചിത്രങ്ങളും പ്രദർശിപ്പിക്കുന്നു. കാഴ്ചക്കാർ പോളറോയിഡുകൾ ഉപയോഗിച്ച പ്രത്യേക കണ്ണടകൾ ധരിച്ചുവേണം സിനിമ കാണുവാൻ. വലത്തേ കണ്ണ് കാണേണ്ടവ വലത്തേ കണ്ണും ഇടത്തേ കണ്ണ് കാണേണ്ടവ ഇടത്തേ കണ്ണും കാണാൻ ഈ സംവിധാനം ഉപകരിക്കുന്നു. തലച്ചോറ് കണ്ണുകളിൽ പതിയുന്ന വ്യത്യസ്ത ദൃശ്യങ്ങളെ ഒന്നാക്കി മാറ്റി ത്രിമാനക്കാഴ്ച എന്ന അനുഭവം നമ്മിലുണ്ടാക്കുന്നു.
അനഗ്ലിഫ് സാങ്കേതികവിദ്യ
ലഘുചിത്രം|അനഗ്ലിഫ് സാങ്കേതികതയിൽ ഉപയോഗിക്കുന്ന കണ്ണട രണ്ടു നിറത്തിലുള്ള ഗ്ലാസുകൾ ഉപയോഗിച്ചു നിർമ്മിച്ച കണ്ണടകളാണ് ഇത്തരം സാങ്കേതികവിദ്യ ഉപയോഗിക്കുന്ന ചലച്ചിത്രം കാണാൻ വേണ്ടത്. അതത് നിറങ്ങളുടെ പ്രകാശത്തിൽ ഷൂട്ട് ചെയ്ത ചലച്ചിത്രമാണ് പ്രദർശിപ്പിക്കേണ്ടത്. ടിവി, പുസ്തകം തുടങ്ങിയ സംവിധനങ്ങളിൽ പോളറൈസേഷൻ നടപ്പിലാക്കാൻ കഴിയാത്തതിനാൽ അവിടെ എളുപ്പം അനഗ്ലിഫ് സാങ്കേതികവിദ്യയാണ്.
വർഗ്ഗം:ത്രിമാന ചലച്ചിത്രങ്ങൾ വർഗ്ഗം:ചലച്ചിത്രം
മർയ സതുറെൻസ്കയ
മർയ സതുറെൻസ്കയ (September 12, 1902 – January 19, 1982) യുക്രൈൻ വംശജയായ അമേരിക്കൻ ഗാനരചയിതാവും 1938ലെ കവിതയ്ക്കുള്ള പുലിറ്റ്‌സർ പുരസ്കാരം നേടിയ വനിതയുമാണ്.
ഹെഡിങ്ലി സ്റ്റേഡിയം
ഇംഗ്ലണ്ടിലെ ലീഡ്സിൽ ഹെഡിങ്ലി പ്രദേശത്ത് സ്ഥിതിചെയ്യുന്ന ഒരു സ്റ്റേഡിയമാണ് ഹെഡിങ്ലി സ്റ്റേഡിയം. ഈ സ്റ്റേഡിയത്തിന് രണ്ട് വശങ്ങളുണ്ട്. ഇതിൽ ക്രിക്കറ്റ് ഗ്രൗണ്ടും, റഗ്ബി ഗ്രൗണ്ടും ഉൾപ്പെടുന്നു. യോർക്ഷൈർ കൗണ്ടി ക്ലബിന്റെ ഹോംഗ്രൗണ്ടാണ് ഈ സ്റ്റേഡിയം.
വർഗ്ഗം:ഇംഗ്ലണ്ടിലെ ക്രിക്കറ്റ് സ്റ്റേഡിയങ്ങൾ
നെല്ലൂർ (ലോക്സഭാ മണ്ഡലം)
ഇന്ത്യയിലെ ആന്ധ്രാപ്രദേശിലെ ഇരുപത്തിയഞ്ച് ലോക്‌സഭാ മണ്ഡലങ്ങളിൽ ഒന്നാണ് നെല്ലൂർ ലോക്‌സഭാ മണ്ഡലം. ഏഴ് നിയമസഭാ മണ്ഡലങ്ങൾ ഉൾക്കൊള്ളുന്ന ഇത് നെല്ലൂർ ജില്ലയിൽ പെടുന്നു.
അസംബ്ലി മണ്ഡലങ്ങൾ
നെല്ലൂർ ലോക്സഭാ മണ്ഡലത്തിൽ നിലവിൽ ഇനിപ്പറയുന്ന നിയമസഭാ മണ്ഡലങ്ങൾ ഉൾപ്പെടുന്നു:
പാർലമെന്റ് അംഗങ്ങൾ
^ വോട്ടെടുപ്പ് പ്രകാരം
പൊതു തിരഞ്ഞെടുപ്പ് 2019
<templatestyles src="Module:Coordinates/styles.css">
ബെൻസിൽ അസറ്റേറ്റ്
C9H10O2 എന്ന തന്മാത്രാ സൂത്രവാക്യമുള്ള ഒരു ഓർഗാനിക് എസ്റ്ററാണ് ബെൻസിൽ അസറ്റേറ്റ്. ബെൻസൈൽ ആൽക്കഹോൾ, അസറ്റിക് ആസിഡ് എന്നിവയുടെ കണ്ടൻസേഷൻ പ്രതികരണം വഴി ഇത് നിർമ്മിക്കാം.
മറ്റ് എസ്റ്ററുകൾക്ക് സമാനമായി, ഇതിന് മധുരവും സുഗന്ധമുണ്ട്, അതിനാൽ ഇത് വ്യക്തിഗത ശുചിത്വത്തിലും ആരോഗ്യ പരിപാലന ഉൽപ്പന്നങ്ങളിലും ഉപയോഗിക്കുന്നു. മുല്ലപ്പൂവിനെ അനുസ്മരിപ്പിക്കുന്ന സുഗന്ധമുണ്ട്. കൂടാതെ, വിവിധ സൗന്ദര്യവർദ്ധക വസ്തുക്കൾക്കും ലോഷനുകൾ, ഹെയർ ക്രീമുകൾ മുതലായ വ്യക്തിഗത പരിചരണ ഉൽപ്പന്നങ്ങൾക്കും ജാസ്മിൻ അല്ലെങ്കിൽ ആപ്പിൾ ഫ്ലേവറുകൾ നൽകാനും ഇത് ഉപയോഗിക്കുന്നു. .
വിവിധ ഇനം ഓർക്കിഡ് തേനീച്ചകളിലെ ആണീച്ചകളെ ആകർഷിക്കുന്ന നിരവധി സംയുക്തങ്ങളിൽ ഒന്നാണിത്. ഇത് ഒരു ഇൻട്രാ-സ്പെസിഫിക് ഫെറോമോണായി തേനീച്ചകൾ ശേഖരിക്കുകയും ഉപയോഗിക്കുകയും ചെയ്യുന്നു. എപികൾച്ചറിൽ ബെൻസിൽ അസറ്റേറ്റ് തേനീച്ചകളെ ആകർഷിക്കുന്നതിന് ഒരു കെണിയായി ഉപയോഗിക്കുന്നു. ബെൻസിൽ അസറ്റിന്റെ പ്രകൃതിദത്ത സ്രോതസ്സുകളാണ് ജാസ്മിൻ പൂക്കളും  പിയർ, ആപ്പിൾ, തുടങ്ങിയവ പഴങ്ങളും.
വ്യാവസായികമായി, പ്ലാസ്റ്റിക്, റെസിൻ, സെല്ലുലോസ് അസറ്റേറ്റ്, സെല്ലുലോസ് നൈട്രേറ്റ്, എണ്ണകൾ, ലാക്വർ എന്നിവ വേർതിരിച്ചെടുക്കുന്നതിനുള്ള ഒരു മാധ്യമമായി ബെൻസിൽ അസറ്റേറ്റ് ഉപയോഗിക്കുന്നു.
അവലംബം
വർഗ്ഗം:സുഗന്ധങ്ങൾ വർഗ്ഗം:സുഗന്ധതൈലം ചേരുവകൾ
നരേന്ദ്ര നായക്
നരേന്ദ്ര നായക് ഇന്ത്യയിലെ പ്രശസ്തനായ യുക്തിവാദിയും ഫെഡറേഷൻ ഓഫ് ഇന്ത്യൻ റേഷണലിസ്റ്റ് അസോസിയേഷൻസിന്റെ (എഫ്.ഐ.ആർ.എ) ഇപ്പോഴത്തെ പ്രസിഡന്റുമാണ്. അദ്ദേഹം 1951 ഫെബ്രുവരി 5നു് മംഗലാപുരത്ത് ജനിച്ചു. 1976-ൽ അദ്ദേഹം ദക്ഷിണ കന്നഡ റേഷണലിസ്റ്റ് അസോസിയേഷൻ സ്ഥാപിച്ചു. 2011-ൽ എയ്ഡ് വിത്തൗട്ട് റിലീജിയൺ എന്ന സന്നദ്ധസംഘടനക്കു അദ്ദേഹം തുടക്കമിട്ടു. നരേന്ദ്ര നായക് ഇന്ത്യൻ ജനതയുടെ ശാസ്ത്രീയ മനോഭാവം വർദ്ധിപ്പിക്കാനും ആൾദൈവങ്ങളുടെ കളവു വെളിച്ചത്താക്കുമാനുമുള്ള വർക്കുഷോപ്പുകൾ ഇന്ത്യയൊട്ടുക്കും സംഘടിപ്പിക്കുന്നു. അത്തരം രണ്ടായിരത്തിലധികം വർക്കുഷോപ്പുകൾ ഇന്ത്യയിലും മറ്റ് രാജ്യങ്ങളിലും അദ്ദേഹം സംഘടിപ്പിച്ചിട്ടുണ്ട്. നരേന്ദ്ര നായക് ഒരു ബഹുഭാഷാപണ്ഡിതൻ കൂടിയാണ്. ആഷ നായക് ആണ് ജീവിതപങ്കാളി.
ജീവിതം
തന്റെ അച്ഛന്റെ വ്യവസായസ്ഥാപനം ബാങ്ക് ജപ്തി ചെയ്യുകയും അത് തിരിച്ചുപിടിക്കാൻ അച്ഛൻ ഒരു ജ്യോത്സന്റെ ഉപദേശപ്രകാരം ലോട്ടറി ടിക്കറ്റ് എടുക്കുന്നതു കാണുകയും ചെയ്തതാണ് താൻ യുക്തിവാദത്തിലേക്കു തിരിയാൻ കാരണമായതെന്ന് നരേന്ദ്ര നായക് പറഞ്ഞിട്ടുണ്ട്. 1978-ൽ മംഗലാപുരത്തെ കസ്തൂർബാ മെഡിക്കൽ കോളേജിൽ ബയോകെമിസ്റ്റ്റി ഡിപ്പാർട്ട്മെന്റിൽ ജോലിക്കു കയറി. അദ്ദേഹം വക്കീലായ ആഷ നായകിനെ മതേതരമായ ചടങ്ങോടുകൂടിയാണ് വിവാഹം കഴിച്ചത്. 1982-ൽ നരേന്ദ്ര നായക് പ്രശസ്ത യുക്തിവാദിയായ ബസവ പ്രേമാനന്ദിനെ കണ്ടുമുട്ടുകയും അദ്ദേഹത്താൽ സ്വാധീനനാവുകയും ചെയ്തു.
പ്രവർത്തനങ്ങൾ
2004-ൽ കർണ്ണാടകയിലെ ഗുൽബർഗയിൽ ഒരു പെൺകുട്ടിയെ ബലി കഴിച്ച സംഭവത്തിനുശേഷം നരേന്ദ്ര നായക് തന്റെ പൂർണ്ണസമയവും അന്ധവിശ്വാസങ്ങൾക്കെതിരായുള്ള പ്രചരണത്തിനിറങ്ങാൻ തീരുമാനിച്ചു. 2006-ൽ അദ്ദേഹം ജോലിയിൽനിന്ന് സ്വമേധയാ വിരമിച്ചു.
2009-ലെ ലോകസഭാ തിരഞ്ഞെടുപ്പിനോനടനുബന്ധിച്ചു നരേന്ദ്ര നായക് താൻ ചോദിക്കുന്ന 25 ചോദ്യങ്ങൾക്കു ശരിയായ പ്രവചനം നടത്താൻ കഴിയുന്ന ജോത്സ്ന്മാർക്കു 1 ലക്ഷം രൂപ സമ്മാനം നല്കാമെന്നു പ്രഖ്യാപിച്ചു. 450 പേരോളം ഈ വെല്ലുവിളി ഏറ്റെടുത്തെങ്കിലും ആർക്കും ശരിയായ ഉത്തരം നല്കാൻ സാധിച്ചില്ല.
ജൂലൈ 2011-ൽ ര‍ജിസ്റ്റർ ചെയ്ത എയ്ഡ് വിത്തൗട്ട് റിലീജിയൺ എന്ന സംഘടന വഴി നരേന്ദ്രനായക് വ്യക്തികളേയും സംഘടനകളേയും സഹായിക്കുന്നു.
തന്റെ പ്രവർത്തനങ്ങളുടെ പേരിൽ ഏതാനും തവണ ആക്രമിക്കപ്പെട്ടതായി അദ്ദേഹം സമ്മതിച്ചിട്ടുണ്ട്. ഒരു ജ്യോതിഷി നരേന്ദ്രനായക്കിനു മരണമോ പരിക്കോ ഉണ്ടാകുമെന്ന് പ്രവചിച്ചതിന് ശേഷം, അദ്ദേഹത്തിന്റെ സ്കൂട്ടറിന്റെ ബ്രേക്ക് വയറുകൾ അറ്റുപോയതായി കണ്ടെത്തിയിട്ടുണ്ടെന്ന് അദ്ദേഹം പ്രസ്താവിച്ചിട്ടുണ്ട്. ഗൗരി ലങ്കേഷ്, എം.എം. കൽബുർഗി, നരേന്ദ്ര ദാഭോൽക്കർ എന്നിവരുടെ അടുത്ത സഹകാരിയായിരുന്നു അദ്ദേഹം. മൂവരും സമാന ചിന്താഗതിക്കാരായതിനാൽ ഏറെക്കുറെ സമാനമായ രീതിയിൽ വധിക്കപ്പെട്ടു.
മിഡ്‌ബ്രെയിൻ ആക്റ്റിവേഷനെതിരെ പോരാടുന്നതിലും അദ്ദേഹം ഏർപ്പെട്ടിരുന്നു. ഇത് വിദ്യാർത്ഥികളെ കണ്ണടച്ചിട്ടും വസ്തുക്കളെ കാണാൻ പ്രാപ്‌തമാക്കുമെന്ന് അവകാശപ്പെടുന്ന രീതിയാണ്.
ചിന്താധാര
കപടശാസ്ത്രം തിരിച്ചറിയാനും ശാസ്ത്രീയ തെളിവുകൾ ആവശ്യപ്പെടാനും ആളുകളെ പരിശീലിപ്പിക്കണമെന്ന് അദ്ദേഹം വാദിക്കുന്നു. അന്ധവിശ്വാസ വിരുദ്ധ പ്രവർത്തകൻ നരേന്ദ്ര ദാബോൽക്കറുടെ കൊലപാതകത്തിനു ശേഷം മഹാരാഷ്ട്രയിൽ അന്ധവിശ്വാസ വിരുദ്ധ ഓർഡിനൻസ് കൊണ്ടുവന്നപ്പോൾ കർണാടകയിലും സമാനമായ നിയമം വേണമെന്ന് നായക് അഭിപ്രായപ്പെട്ടു.
അവലംബം
വർഗ്ഗം:ഇന്ത്യയിലെ യുക്തിവാദികൾ വർഗ്ഗം:ഇന്ത്യൻ സന്ദേഹവാദികൾ
ബയ്ബായിൻ
thumb|350px|right|ഡോക്ട്രിനാ ക്രിസ്റ്റിയാന എന്ന വേദപാഠത്തിന്റെ 1593-ലെ ദ്വിഭാഷാപതിപ്പ്. റോമൻ ലിപിയിൽ സ്പാനിഷ് പാഠവും, റോമൻ-ബയ്ബായിൻ ലിപികളിൽ ടാഗലോഗ് പാഠവും അടങ്ങുന്ന ഈ കൃതി [[റോസെറ്റാ സ്റ്റോൺ|റോസെറ്റാശിലയോട് താരതമ്യപ്പെടുത്തപ്പെട്ടിട്ടുണ്ട് ]]
കോളനിവാഴ്ചയുടെ തുടക്കത്തിനു മുൻപ് ഫിലിപ്പിൻസിൽ നിലവിലിരുന്ന എഴുത്തുവ്യവസ്ഥയാണ് ബയ്ബായിൻ (Baybayin). ഇന്ത്യയിലെ ബ്രാഹ്മിലിപിയുടെ കുടുംബത്തിൽ പെടുന്ന ബയ്ബായിൻ പതിനാറാം നൂറ്റാണ്ടുവരെ പ്രചാരത്തിലിരുന്നതായി രേഖകളുണ്ട്. സ്പാനിഷ് അധിനിവേശത്തെ തുടർന്ന് റോമൻലിപിയുടെ പ്രചാരത്തോടെ ബയ്ബായിന്റെ ഉപയോഗം കുറഞ്ഞെങ്കിലും പത്തൊൻപതാം നൂറ്റാണ്ടിന്റെ അവസാനം വരെ അത് ഉപയോഗത്തിലിരുന്നു. കോളനിവാഴ്ചയുടെ തുടക്കത്തിൽ നാട്ടുഭാഷകളിലെ ക്രിസ്തീയവേദപാഠങ്ങളും മറ്റും ഈ ലിപിയിൽ പ്രസിദ്ധീകരിക്കപ്പെട്ടിട്ടുണ്ട്. പിന്നീട് റോമൻലിപിയ്ക്കു വഴിമാറിക്കൊടുത്ത ബയ്ബായിൻ കാലക്രമേണ മിക്കവാറും വിസ്മൃതമായി. എങ്കിലും കോളനിയുഗത്തിലെ കത്തോലിക്കാപുരോഹിതന്മാർ ഈ എഴുത്തുരീതി നിരീക്ഷിക്കുകയും അതിനെ സംബന്ധിച്ച വിവരങ്ങൾ ശ്രദ്ധാപൂർവം രേഖപ്പെടുത്തിവക്കുകയും ചെയ്തതുമൂലം അത് തീർത്തും അപ്രത്യക്ഷമാകാതിരുന്നു.
പേര്
ടാഗലോഗ് ഭാഷയിൽ 'ബയ്ബേയ്' (Baybay) എന്നതിന് ചൊല്ലുക, അക്ഷരംതിരിച്ചു പറയുക (to spell) എന്നൊക്കെയാണർത്ഥം. ഈ എഴുത്തുവ്യവസ്ഥയെ സൂചിപ്പിക്കാൻ 'അലിബാത' (Alibata) എന്ന പേരും ഉപയോഗിക്കാറുണ്ട്. 1914-ൽ പോൾ റോഡ്രിഗസ് വെർസോയാണ് ആ പേരിൽ ഈ ലിപിവ്യവസ്ഥയെ ആദ്യം പരാമർശിച്ചത്. തെക്കൻ ഫിലിപ്പീൻസിലെ മഗുയിന്ദനാവോ പ്രവിശ്യയിലെ എഴുത്തുരീതിയുടെ അലിഫ്-ബ-ത എന്ന തുടക്കത്തെ പിന്തുടർന്നാണ് ഈ പേര് താൻ കണ്ടെത്തിയതെന്ന് റോഡ്രിഗസ് വെർസോ പറയുന്നു. മഗുയിന്ദനാവോയിലെ മോറോജനതയുടെ എഴുത്ത് ബയ്ബായിൻ ആയിരുന്നില്ലെന്നും, അറബിഭാഷയെ ആടിസ്ഥാനമാക്കിയുള്ള ആ ലിപിവ്യവസ്ഥയെ മുൻനിർത്തിയുള്ള അലിബാത്ത എന്ന പേര് അനുചിതമാണെന്നും ചൂണ്ടിക്കാണിക്കപ്പെട്ടിട്ടുണ്ട്.
ചരിത്രം
thumb|275px|left|ക്രി.വ.900-ത്തിലെ [[ലഗൂണാ ചെപ്പേട് ഫിലിപ്പീൻസിൽ നിന്നുകിട്ടിയിട്ടുള്ളതിൽ ഏറ്റവും പുരാതനമായ ഈ എഴുത്ത് കാവിലിപിയിലാണ്]] ബയ്ബായിന്റെ ചരിത്രത്തെക്കുറിച്ച് ഏറെയും ഊഹാപോഹങ്ങളാണുള്ളത്. തെക്കുകിഴക്കൻ ഏഷ്യയിലെ എഴുത്തുവ്യവസ്ഥകളിൽ പലതിനേയും പോലെ അതും ബ്രാഹ്മി പോലെയുള്ള ഇന്ത്യയിലെ പുരാതനലിപികളിൽ ഒന്നിൽ നിന്ന് ഉരുത്തിരിഞ്ഞതാകാമെന്ന് കരുതപ്പെടുന്നു. വ്യഞ്ജനങ്ങളെ സ്വരങ്ങൾ ചേർത്തുവായിക്കുക, ചേരുന്ന സ്വരം നിർണ്ണയിക്കാൻ സവിശേഷചിഹ്നങ്ങൾ ഉപയോഗിക്കുക തുടങ്ങിയ പ്രത്യേകതകൾ ഇന്ത്യൻ ലിപികളുമായി പങ്കിടുന്നുണ്ടെങ്കിലും ബയ്ബായിന് ഇന്ത്യയിലെ പുരാതനലിപികളോളം പഴക്കമുണ്ടായിരിക്കാൻ വഴിയില്ല. ഇന്തോനേഷ്യയിൽ ജാവയിലെ കാവിലിപിയുമായി അതിന് രൂപസാദൃശ്യമുണ്ട്. എങ്കിലും ഏറെക്കാലം പ്രചാരത്തിലിരുന്നശേഷം പൊതുവർഷം 1400-നടുത്ത് തിരോഭവിച്ച കാവിലിപിയുടെ പഴക്കവും അതിനുണ്ടാകാൻ വഴിയില്ല. ഫിലിപ്പീൻസിൽ അതു പ്രചരിക്കാൻ തുടങ്ങിയത് പതിനാറാം നൂറ്റാണ്ടിലെ യൂറോപ്യൻ അധിനിവേശത്തിന് ഏറെ മുൻപാകായിരിക്കാൻ സാദ്ധ്യത കുറവാണ്.
ഇന്നത്തെ ഇന്തോനേഷ്യയിലെ ബോർണിയോയിൽ നിന്നായിരുന്നു അതിന്റെ വരവെന്ന് ഫിലിപ്പീൻസുകാർ കരുതിയിരുന്നതായി സ്പാനിഷ് രേഖകൾ പറയുന്നു. ഫിലിപ്പീനി ഭാഷകളിൽ സാധാരണമായ അക്ഷരാന്ത്യത്തിലെ വ്യഞ്ജനത്തെ രേഖപ്പെടുത്താൻ ബയ്ബായൻ എഴുത്തിന്റെ തനതുരൂപത്തിനു കഴിയില്ല എന്നത് ഇതിനു തെളിവായിരിക്കുന്നു. അക്കാര്യം പരിഗണിക്കുമ്പോൾ, അടുത്തകാലത്ത് കടം കൊണ്ടതും പുതിയ ഉപയോക്താക്കളുടെ ആവശ്യങ്ങൾക്കനുസരിച്ച് പരിണമിച്ചിട്ടില്ലാതിരുന്നതുമായ ലിപി ആയിരുന്നു യൂറോപ്യൻ അധിനിവേശത്തിന്റെ തുടക്കത്തിൽ ഫിലിപ്പീൻസിൽ ബയ്ബായിൻ. ഇന്തോനേഷ്യയിലെ സുലവേസി ദ്വീപിലെ ബുഗിനീസ് ലിപിയിൽ നിന്നോ, അതുമായി ഗോത്രബന്ധമുള്ള ഏതെങ്കിലും നഷ്ടലിപിയിൽ നിന്നോ രൂപപ്പെട്ടതാകാം ബയ്ബായിൻ എന്നാണ് ഭൂരിപക്ഷം അന്വേഷകരുടേയും അഭിപ്രായം. ഏതുവഴിക്കായാലും, ഉത്തരഫിലിപ്പീൻസിലെ മുഖ്യദ്വീപായ ലുസോണിൽ അതെത്തിയത് 13-14 നൂറ്റാണ്ടുകളിൽ എന്നോ ആകാമെന്നും കരുതപ്പെടുന്നു.
കോളനിവാഴ്ചയുടെ തുടക്കത്തിൽ സ്പാനിഷ് വേദപ്രചാരകർ ഫിലിപ്പീനികളുടെ സാക്ഷരത ശ്രദ്ധിക്കുകയും അതിൽ മതിപ്പുകാട്ടുകയും ചെയ്തു. പുരുഷന്മാരെപ്പോലെ സ്ത്രീകളും എഴുത്തറിയാവുന്നവരായിരുന്നെന്ന് യൂറോപ്യൻ ലേഖകർ നിരീക്ഷിച്ചിട്ടുണ്ട്. "സ്ത്രീപുരുഷഭേദമെന്യേ ഇവിടെ മിക്കവാറും എല്ലാവർക്കും ഈ ഭാഷ എഴുതാനറിയാം. വളരെ നന്നായും തെറ്റില്ലാതെയും അതെഴുതാൻ കഴിയാത്തവർ ചുരുക്കമാണ്" എന്നാണ് പതിനാറാം നൂറ്റാണ്ടവസാനം കോളനിഭരണത്തിൽ ഉദ്യോഗസ്ഥനായിരുന്ന സ്പെയിൻകാരന്റെ അന്തോണിയോ ഡി മോർഗായുടെ സാക്ഷ്യം. ആദ്യകാലത്ത്, യൂറോപ്യൻ ഭാഷകളിലെ വേദപാഠങ്ങളുടേയും മറ്റും പരിഭാഷകൾ ബയ്ബായിനിൽ ഉണ്ടാക്കുന്നതിലും വേദപ്രചാരകർ താത്പര്യം പ്രകടിപ്പിച്ചു. എങ്കിലും 19-ആം നൂറ്റാണ്ടോടെ, കൈമാറ്റരേഖകളിലെ കൈയ്യൊപ്പുകളിലൊഴിച്ച്, ഈ ലിപി മിക്കവാറും ഉപയോഗിക്കപ്പെടാതെയായി. ബയ്ബായിനിൽ തന്നെയുള്ള ചുരുക്കം ചില കൊടുക്കൽ-വാങ്ങൽ രേഖകളും കൊളനിയുഗത്തിലേതായി നിലവിലുണ്ട്. യൂറോപ്യന്മാരുടെ വരവിനുമുൻപുള്ള ബയ്ബായിൻ രേഖകൾ മിക്കവയും മുളന്തണ്ടും ഓലയും മരത്തോലും പോലുള്ള എഴുത്തുസാമിഗ്രികളിലായിരുന്നതിനാൽ കാലത്തെ അതിജീവിച്ചില്ല. മതവിശ്വാസവുമായി ബന്ധപ്പെട്ട രേഖകൾ, 'പേഗൻ' ധാർമ്മികതയെ തിന്മയായി കരുതിയ മിഷനറിമാർ നശിപ്പിച്ചിരിക്കാനും സാദ്ധ്യതയുണ്ട്.
അക്ഷരമാല
ബയ്ബായിൻ ലിപിവ്യവസ്ഥയിൽ 3 സ്വരങ്ങളും 14 വ്യഞ്ജങ്ങളും ഉൾപ്പെടെ മുഖ്യമായും 17 അക്ഷരങ്ങളാണുള്ളത്. മറിച്ച് സൂചിപ്പിക്കാതിരിക്കുമ്പോൾ ഓരോ വ്യഞ്ജനചിഹ്നവും 'അ' എന്ന സ്വരത്തോടു ചേർന്നു നിൽക്കുന്നു. വ്യഞ്ജനങ്ങളോട് 'അ' ഒഴിച്ചുള്ള സ്വരങ്ങൾ ചേർക്കാൻ 'കുദ്‌ലിത്' (kudlit) എന്നറിയപ്പെടുന്ന ഛേദങ്ങൾ (incisions) ഉപയോഗിക്കുന്നു. വ്യഞ്ജനത്തോട് ഇ-എ എന്നീ സ്വരങ്ങളിലൊന്നു ചേർക്കാനാണെങ്കിൽ കുദ്‌ലിത് ചേർക്കേണ്ടതു മുകളിലാണ്. ഉ-ഒ എന്നിവയിലൊന്നു ചേർക്കാനാകട്ടെ 'കുദ്‌ലിത്' ചേർക്കേണ്ടത് ചിഹ്നത്തിനു താഴെയാണ്. ഉദാഹരണത്തിന് 'ക'-യുടെ മുകളിൽ 'കുദ്‌ലിത്ത്' ചേർത്താൽ 'കി' എന്നോ 'കെ' എന്നോ വായിക്കാം; താഴെ 'കുദ്‌ലിത്' ചേർത്താൽ വായിക്കേണ്ടത് 'കു' എന്നോ 'കൊ' എന്നോ ആണ്. അക്ഷരമാലയുടെ ഭാഗമായ മൂന്നു സ്വരപ്രതീകങ്ങൾ, വ്യഞ്ജനത്തോടു ചേർത്തെഴുതാൻ കഴിയാത്ത വ്യതിരിക്തസ്വരങ്ങളെ രേഖപ്പെടുത്താൻ മാത്രം ഉപയോഗിക്കുന്നു.
ഛേദചിഹ്നങ്ങൾ ചേർത്തിട്ടില്ലാത്ത വ്യഞ്ജനങ്ങൾ 'അ' ചേർത്തു വായിക്കണമെന്നതിനാൽ, സ്വരങ്ങളിൽ അവസാനിക്കുന്ന വാക്കുകളെയോ, വാഗംശങ്ങളെയോ (syllables) വ്യക്തതയോടെ രേഖപ്പെടുത്താൻ കഴിയാതെ വരുന്നത് ഈ എഴുത്തുനിയമങ്ങളുടെ ഒരു കുറവായിരുന്നു. വാക്കുകളോ വാഗംശങ്ങളോ (syllables) വ്യഞ്ജനങ്ങളിൽ അവസാനിക്കുമ്പോൾ, അവസാനവ്യഞ്ജനം രേഖപ്പെടുത്താതിരിക്കുകയായിരുന്നു ഒരു പതിവ്. ഇതുമൂലമുണ്ടാകുന്ന അവ്യക്തത പരിഹരിക്കാൻ കോളനിയുഗത്തിലെ വേദപ്രചാരകന്മാർ പരിശ്രമിച്ചു. വ്യഞ്ജനചിഹ്നങ്ങളോടു ചേർന്നുനിൽക്കുന്ന 'അ' സ്വരത്തെ നിഷ്ക്രിയമാക്കാൻ സവിശേഷമായ ഒരു 'കുദ്‌ലിത്' ഉപയോഗിക്കുകയായിരുന്നു അവരുടെ പരിഹാരം. വ്യഞ്ജനചിഹ്നത്തിനു താഴെ ചേർക്കുന്ന അധികഛിഹ്നം(+) ആയിരുന്നു ഈ പുതിയ 'കുദ്‌ലിത്'.
പുനർജ്ജീവനം
ബയ്ബായിൽ ലിപിയുടെ സ്ഥാനഭ്രംശവും വിസ്മൃതിയും ഫിലിപ്പീൻസിലെ ദേശീയവാദികളെ വേദനിപ്പിച്ചു. "നമ്മുടെ ഈ ഭാഷ ഒരുകാലത്ത് മറ്റെല്ലാ ഭാഷകളേയും പോലെ സ്വന്തമായ എഴുത്തും അക്ഷരമാലയും ഉള്ളതായിരുന്നു" എന്നാണ് പത്തൊൻപതാം നൂറ്റാണ്ടിലെ വിമതചിന്തകനും ദേശസ്നേഹിയുമായിരുന്ന ഹോസെ റിസാലിന്റെ പരിതാപം. ലിപി റോമൻലിപിയുടെ പ്രഭാവത്തിൽ കാലക്രമേണ വിസ്മരിക്കപ്പെട്ട ഈ എഴുത്തുവ്യവസ്ഥയെ പുനരുജ്ജീവിപ്പിക്കാനുള്ള ശ്രമങ്ങൾ ഇരുപതാം നൂറ്റാണ്ടിന്റെ അവസാനഘട്ടം മുതൽ നടന്നുപോരുന്നു. ലോകമെമ്പെങ്ങുമുള്ള ഫിലിപ്പീനികൾക്കിടയിൽ, സ്വന്തം പൈതൃകത്തിന്റെ പ്രതീകങ്ങളിലൊന്നെന്ന നിലയിൽ ഈ ലിപിവ്യവസ്ഥയിൽ താത്പര്യം ജനിപ്പിക്കാൻ ഈ ശ്രമങ്ങൾ സഹായിച്ചിട്ടുണ്ട്. ബയ്ബായിൻ എഴുത്ത് കലാസൃഷ്ടികളിൽ ഉപയോഗിക്കുന്നതും ശരീരത്തിൽ അച്ചുകുത്തുന്നതും പതിവായിരിക്കുന്നു. ബയ്ബായിനുള്ള വിരളമായ പുരാതനലിഖിതങ്ങൾ പരിരക്ഷിക്കാൻ സർവകലാശാലകളും മറ്റും തയ്യാറാകുന്നു. മനിലായിലെ സാന്തോ തോമാസ് സർവകലാശാലയിലുള്ള ബയ്ബായിൻ ലിഖിതശേഖരം ദേശീയസമ്പത്തായി പ്രഖ്യാപിക്കപ്പെട്ടിരിക്കുന്നു. ബയ്ബായിനെ ഫിലിപ്പീൻസിന്റെ ദേശീയ എഴുത്തുവ്യവസ്ഥയായി പ്രഖ്യാപിക്കണമെന്ന ആവശ്യവും നിലവിലുണ്ട്. ഈ ലക്ഷ്യത്തോടെയുള്ള കരടുനിയമം 2014 ഒക്ടോബർ മാസം ഫിലിപ്പീൻ സെനറ്റിൽ അവതരിപ്പിക്കപ്പെട്ടിരുന്നു. ഭക്ഷ്യോല്പന്നങ്ങളുടെ പുറംചട്ടയിലെ പേര് ബയ്ബായിനിൽ എഴുതാൻ ഉല്പാദകരേയും, പത്രമാസികകളുടെ പേര് ആ ലിപിയിൽ എഴുതാൻ പ്രസിദ്ധീകരണസ്ഥാപനങ്ങളേയും ബാദ്ധ്യസ്ഥരാക്കുന്നതിനും മറ്റുമുള്ള വ്യവസ്ഥകൾ അടങ്ങിയതായിരുന്നു ഈ കരടുനിയമം.
ബയ്ബായിൻ ലിപിയിലെ അക്ഷരങ്ങൾക്ക് നിഗൂഢാർത്ഥങ്ങൾ കല്പിച്ച് തദ്ദേശീയസംസ്കാരവും ദൈവസങ്കല്പങ്ങളുമായി ബന്ധിപ്പിക്കുന്ന സിദ്ധാന്തങ്ങളും അവതരിപ്പിക്കപ്പെട്ടിട്ടുണ്ട്. താഗലോഗ് ജനതയുടെ ദൈവസങ്കല്പത്തെ സൂചിപ്പിക്കുന്ന 'ബതാല' (Bathala) എന്ന വാക്കിലെ മൂന്നക്ഷരങ്ങൾ, ദൈവസ്വഭാവത്തിന്റെ ത്രിഭാവങ്ങൾ സൂചിപ്പിക്കുന്ന പ്രതീകങ്ങളാണെന്നാണ് ഈവിധം സിദ്ധാന്തങ്ങളിലൊന്ന്.
ആധുനിക ഫിലിപ്പീൻസിലെ ദേശീയഭാഷകളിൽ ചിലതിന്റെ എഴുത്തുവ്യവസ്ഥകൾ ബയ്ബായിനിൽ നിന്ന് ഉരുത്തിരിഞ്ഞതാണ്. വടക്കൻ ഫിലിപ്പീൻസിൽ പമ്പാംഗാ പ്രവിശ്യയിലെ കാ-പമ്പാംഗൻ ലിപി, പലാവാൻ ദ്വീപിലെ ടാഗ്ബൻവാ ലിപി, മിന്ദോരോ ദ്വീപിലെ ലിപികളായ ഹനുനോ, ബുഹിദ് തുടങ്ങിയവ ബയ്ബായിനെ ആശ്രയിച്ചു രൂപപ്പെട്ട എഴുത്തുവ്യവസ്ഥകളിൽ ചിലതാണ്.
അവലംബം
വർഗ്ഗം:ലിപികൾ വർഗ്ഗം:ഫിലിപ്പൈൻസിന്റെ ചരിത്രം